title: Karl Sovelius

text: Soveliuksen vanhemmat olivat konsuli Georg Sovelius ja tämän puoliso Naema Johanna o.s. Forsen. Hän kirjoitti ylioppilaaksi Helsingin uudesta ruotsalaisesta yhteiskoulusta vuonna 1901 ja liittyi Pohjalaiseen osakuntaan. Hän opiskeli vuosina 1901–1905 Helsingin yliopiston filosofisen tiedekunnan historiallis-kielitieteellisellä osastolla. Hänet vihittiin avioliittoon vuonna 1903 Irene Lindbladin kanssa, josta hän erosi vuonna 1907.


title: Karl Sovelius

text: Sovelius kuului Voimaliittoon ja erotettiin vuonna 1904 kuudeksi kuunkaudeksi yliopistosta laittomasta asevelvollisuuskutsunnasta poisjäämisen takia. Hän työskenteli kirjakauppiaana Oulussa ja osallistui ensimmäisen maailmansodan Ahvenanmaan linnoittamiseen ja vakoili Saksalaisten laskuun toimittaen heille piirustuksia kyseisistä linnoitteista. Lopulta hän liittyi vapaaehtoisena Saksassa sotilaskoulutusta antavaan Jääkäripataljoona 27:n täydennysjoukkoon 10. toukokuuta 1917, josta hänet siirrettiin 1. komppaniaan 7. elokuuta 1917 alkaen.


title: Karl Sovelius

text: Sovelius astui Suomen armeijan palvelukseen Saksassa 7. helmikuuta 1918, jossa yhteydessä hän allekirjoitti palvelussitoumuksen ja hänet ylennettiin aliupseeriksi. Hän saapui takaisin Suomeen (Vasaan) jääkärien etujoukon mukana 18. helmikuuta 1918. Vaasasta hänet komennettiin komppanianpäälliköksi Kristiinan 1. lentävään komppaniaan, joka kuului Porin rykmentin 2. pataljoonaan. Hän osallistui sisällissodan taisteluihin Pohjansahalla, Sandössä ja Noormarkussa sekä Reposaaren, Porin ja Rauman valtauksiin.


title: Karl Sovelius

text: Sovelius komennettiin sisällissodan jälkeen 27. kesäkuuta 1918 alkaen sotilasjäseneksi valtiorikosoikeuteen ja siirrettiin 13. heinäkuuta 1918 alkaen Suomen valkoisen kaartin, jossa hänet sijoitettiin 1. komppaniaan. Hän erosi armeijasta 7. lokakuuta 1918, mutta osallistui jo seuraavan vuoden keväällä heimosotiin lukeutuvaan Aunuksen retkikuntaan. Retkikunnalla hän toimi aluksi täydennyspataljoonan komentajana Sortavalassa, josta hän siirtyi majuri Gunnar von Hertzenin adjutantiksi. Sotaretkeltä palattuaan hän astui Etsivän keskuspoliisin palvelukseen Ahvenanmaalle. Myöhemmin hän toimi vielä nuorempana upseerina ja komppanianpäällikkönä Salmin rajavartioston 4. komppaniassa 1. kesäkuuta 1922 – 6. lokakuuta 1926 välisenä aikana, jonka jälkeen hän siirtyi liikealalle. Hänet on haudattu Raaheen, Haaralan hautausmaalle.


title: Ski Jump International

text: Ski Jump International (aluksi Lartzan Skijump) on mäkihyppyaiheinen tietokonepelisarja. Pelistä on ilmestynyt kolme osaa, joista ensimmäinen vuonna 1994. Sen on kehittänyt suomalainen Ville Könönen.


title: Ski Jump International

text: Ensimmäinen osa julkaistiin freewarena ja myöhemmät sharewarena. Pelit ovat keränneet runsaasti hyviä arvosteluja ja niille on syntynyt laaja fanijoukko.


title: Ski Jump International

text: Pelistä on ilmestynyt kolme osaa:


title: Ski Jump International

text: Pelissä on useita eri kilpailumuotoja: maailmancup, Keski-Euroopan mäkiviikko, joukkuemäki, tee se itse -cup ja kukkulan kuningas, jossa hypätään yhdessä mäessä siten että joka kierrokselta putoaa yksi hyppääjä pois.


title: Ski Jump International

text: Pelattava mäkihyppääjä lähtee liikkeelle enteriä näpäyttämällä, ja liikettä ilmassa säädellään nuolinäppäimillä.


title: Ski Jump International

text: Juho Kuorikoski pitää "Skijump International 2:a" "taitopelinä parhaasta päästä" ja pelisarjan parhaana osana.


Lego Pirates of the Caribbean: The Video Game on Traveller’s Talesin kehittämä ja Disney Interactive Studiosin toukokuussa 2011 julkaisema Lego-videopeleihin kuuluva toimintaseikkailupeli. Peli julkaistiin samoihin aikoihin kuin neljäs "" -elokuva.


title: Lego Pirates of the Caribbean: The Video Game

text: Peli liittyy Lego Pirates of the Caribbean -tuotesarjaan. Pelin juoni kattaa kaikki neljä elokuvaa: "", "", "" ja "". Peli sisältää 70 hahmoa ja tukee Drop in/Drop Out -tekniikkaa, eli toinen pelaaja voi liittyä mukaan peliin milloin tahansa.


title: Lego Rock Band

text: Lego Rock Band on Harmonixin kehittämä musiikkipeli, joka on osa "Rock Band" -pelisarjaa. Aivan kuten muissakin "Rock Band" -peleissä, pelaajaa saa itse valita soittimensa. Peliin sisältyy virtuaalisten Lego-rakennuspalikoiden kokoamista ja pelaaja voi suunnitella itse Lego-minihahmon, jolla hän pelaa. Peli ja sen 45 kappaletta sisältävä ääniraita ovat saaneet kiitosta perheystävällisyydestä. Kappaleita on myös mahdollista siirtää "Rock Band" -pelistä toiseen. "Lego Rock Bandin" pelaaminen on pääasiassa samanlaista kuin muissakin "Rock Band" -peleissä.


title: Lego Rock Band

text: Peli sai keskinkertaisen vastaanoton kriitikoilta. "Game Informer" antoi pelille 8 pistettä 10:stä kiittäen pelin uusia modeja kuten: "Super Easy modea", kritisoiden soundtrackiä hitiksi ja hudiksi, koska ladattavia lisäkappaleita ei ollut pelissä. Jack DeVries IGN:stä antoi pelin PlayStation 3 ja Xbox 360 versioille pisteet 7.0/10, kutsuen sitä "ihanaksi" ja "pirun söpöksi", mutta silti kertoi pelin olevan "puolet pelistä koko hinnalla" pääasiassa lyhyen soundtrackin takia. Wii versio sai huonomman arvion pistein 5.5/10, koska "peli näytti hirveältä" ja "vaikealukuista tekstiä" Toisaalta pelin DS versio sai vaikuttavat 8.4 pistettä IGN:n Craig Harrisilta, kuka arvioi pelin näyttävän tuoreelta ja uudelta verrattuna konsoliversioihin. GameTrailers antoi pelille pisteitä 7.9 kritisoiden lisäominaisuuksien puutetta kuten verkkopeliä, ja kutsui Lego esitystä pinnaliseksi. Peli myi arviolta 600 000 kappaletta maaliskuuhun 2010 mennessä.


title: Lego Rock Band

text: "Lego Rock Band" oli ehdolla "Parhaaksi perhepeliksi" Academy of Interactive Arts & Sciences:sa mutta hävisi sen "ille". Ehdokkaina olivat mukana myös "Guitar Hero 5", "Wii Fit Plus" ja "Wii Sports Resort".


title: Markovin epäyhtälö

text: Markovin epäyhtälö on epäyhtälö, joka antaa ylärajan ei-negatiivisia arvoja saavan satunnaismuuttujan häntätodennäköisyydelle. Sen mukaan jonkin todennäköisyysjakauma havainnon formula_1 ja sitä suurempien havaintojen todennäköisyys on pienempi tai yhtä suuri kuin jakauman odotusarvon ja havainnon formula_1 osamäärä. Siis


title: Markovin epäyhtälö

text: missä formula_4 on satunnaismuuttuja ja formula_5.


title: Markovin epäyhtälö

text: Jakauman muodosta tai muistakaan parametreistä ei tarvitse olla mitään sen kummempia olettamia.


title: Napapaju

text: Napapaju ("Salix polaris") on kylmillä arktisilla alueilla ja ylhäällä vuoristossa kasvava kitukasvuinen pajulaji. Napapaju muistuttaa vaivaispajua ja risteytyy usein tämän kanssa. Napapaju on maailman pienimpiä pajuja ja kasvaa vain 1–9 senttimetriä korkeaksi. Laji kukkii kesä–heinäkuussa.


title: Napapaju

text: Napapajua on tavattu Suomestakin Käsivarren Lapin korkeilta tuntureilta ja hieman myös Inarin Raututuntureilta ja Luoteis-Utsjoelta. Napapaju viihtyy vaivaispajua kylmemmässä, eniten sitä on keskipaljakalla. Alimmat esiintymät Pohjois-Lapissa 800 metrissä merenpinnasta, ylimmät 1 325 metrin korkeudessa. Napapaju kasvaa muun muassa tunturipaljakan ravinteisilla kalkkipitoisilla lumenviipymillä, vuotomailla ja kallioilla. Esimerkiksi Huippuvuorilla napapajua kasvaa enemmän niin sanotulla keskiarktisella alueella, ei juurikaan polaariaavikoilla.


title: Tundrapaju

text: Tundrapaju ("Salix arctica") on kylmillä arktisilla ja hyvin viileillä subarktisilla alueilla kasvava matala pajulaji. Tundrapajun lehdet ovat soikeita, mutta kärjekkäitä . Tundrapaju kasvaa yleensä 1–9 cm, harvoin 25 cm korkeaksi. Tundrapaju kasvaa jopa Pohjois-Grönlannin rannoilla asti ja on pohjoisimpana kasvava puumainen kasvi. Laji on monimuotoinen ja kasvaa muun muassa matalana kääpiöpensaana, suikertavasti ja mattomaisesti.


title: Tundrapaju

text: Tundrapaju on sopeutunut elämään kylmässä, kuivassa niukkaravinteisessa ympäristössä, jossa on vain vähän typpeä, fosforia ja kaliumia. Tundrapajun matalat juuret mahdollistavat sen elämisen routamaassa. Lehdet ovat karvaiset mikä suojaa kylmältä. Lajin kasvuaika on lyhyt. Voimakkaimman kasvun aikana tundrapaju kehittää hyönteismyrkkyä. Tundrapaju kasvaa erittäin hitaasti ja Itä-Grönlannista on tavattu 236-vuotias paju. Tundrapajun kuorta ja oksia syövät muun muassa karibu, sopuli ja myskihärkä. Kiirunat syövät tundrapajun nuppuja. Tundrapaju on laajalla arktisella alueella kasvava niin sanottu sirkumpolaarinen kasvi.


title: Vladimir Martšenko

text: Vladimir Nikolajevitš Martšenko (, s. 22. syyskuuta 1952 Groznyi) on neuvostoliittolainen telinevoimistelun olympiamitalisti.


title: Vladimir Martšenko

text: Martšenko saavutti Montréalin 1976 olympialaisissa hopeaa joukkuekilpailussa ja permannolla. Moniottelun karsinnassa hän oli yhdestoista ja renkaitten karsinnassa viides mutta ei päässyt mukaan näiden lajien loppukilpailuihin, koska yhden maan osallistujien määrä oli rajoitettu moniottelussa kolmeen ja telinefinaaleissa kahteen.


title: Vladimir Martšenko

text: MM-kilpailuissa Martšenko saavutti hopeaa joukkuekilpailussa ja pronssia nojapuilla Varnassa 1974.


title: Mamoru Shigemitsu

text: Mamoru Shigemitsu (重光 葵, "Shigemitsu Mamoru") (29. heinäkuuta 1887 – 26. tammikuuta 1957) oli Japanin ulkoministeri kolmesti, vuosina 1943–1945, 1945 ja 1954–1956. Shigemitsu toimi myös Japanin Neuvostoliiton-suurlähettiläänä


title: Mamoru Shigemitsu

text: 29. huhtikuuta 1932 Shigemitsu loukkaantui Shanghaissa, Kiinassa, kun Korean itsenäisyysaktivisti Yoon Bong-Gil heitti pommin Shigemitsun seuruetta kohti. Tämän takia Shigemitsu käytti jalkaproteesia ja kävelykeppiä loppuelämänsä ajan.


title: Mamoru Shigemitsu

text: Shigemitsu allekirjoitti Japanin antautumissopimuksen kenraali Yoshijirō Umezun kanssa 2. syyskuuta 1945 toisen maailmansodan lopussa.


title: Villapaju

text:
Villapaju ("Salix lanata") on Pohjois-Suomessa kasvava melko pysty pensasmainen pajulaji. Se kasvaa korkeintaan 1,5-metriseksi.
Se kasvaa jopa 1 050 metrin korkeudessa Käsivarren Lapissa. Villapajulla on kaksi alalajia, nimialalaji ssp. "lanata" ja nystypaju ("S. lanata" ssp. "glandulifera"). Nystypaju on Suomessa luokiteltu vaarantuneeksi. Koko levinneisyysalueellaan villapaju on katsottu elinvoimaiseksi lajiksi.


title: Tunturipaju

text: Tunturipaju ("Salix glauca") on puolen-kahden metrin korkeuteen kasvava harmaanvihreä pajupensas. Yleisemmin tunturipajulla on alalajit norotunturipaju "Salix glauca" ja korvakepaju ("Salix glauca" ssp. "stipulifera"). Tunturipajua kasvaa Suomessa niinkin etelässä kuin Kainuussa. Se on yleisin paljakan suuri paju. Tämä pajulaji kukkii kesäkuussa lehtien puhkamisen jälkeen. Se kasvaa tuntureilla jopa keskipaljakalla kosteilla paikoilla mm. tulvarannoilla ja soilla ja myös tunturipaljakan kankailla. Suomen Käsivarren Lapissa tunturipajua tavataan vielä 1100 metrin korkeudesta.


title: Verkkolehtipaju

text: Verkkolehtipaju ("Salix reticulata") on mattomaisesti kasvava matala kääpiöpensas, joka voi tulla pari senttimetriä korkeaksi. Se kukkii kesä-heinäkuussa. Lehdet ovat pyöreitä ja niissä on verkkomainen kuviointi. Laji muistuttaa ulkonäöltään jokin verran kääpiöpajua ja napapajua. Sitä kasvaa yleisenä kosteassa kalkkipitoisessa maassa tuntureilla.


title: Asuntoetu

text: Asuntoetu on luontoisetu, jossa työntekijä saa työ- tai virkasuhteensa perusteella käyttöönsä työnantajansa omistaman tai vuokraaman asunnon. . Tällaisessa käytössä oleva asunto on työsuhdeasunto.


title: Asuntoetu

text: Työsuhdeasunnoksi kutsutaan yleisesti sellaista asuntoa jonka työnantaja on asettanut työntekijän käyttöön vastikkeetta, luontoisetuna, tai asukkaan suorittamaa vuokraa vastaan. Syitä työsuhdeasuntojen tarjoamiseen voivat olla esimerkiksi, että paikkakunnalla ei ole riittävästi tarjolla sopivia asuntoja, työntekijälle halutaan antaa osana palkkaa luontoisetu, tai se että työntekijä joutuu käyttämään asuntoaan yrityksen edustustehtävissä.


title: Asuntoetu

text: Työsuhdeasuntoja ovat aikojen saatossa tarjonneet henkilökunnalleen mm. Puolustusvoimat, sairaalat, seurakunnat (mm. seurakuntien pappilat) ja Valtionrautatiet. Useat suuret teollisuuslaitokset rakensivat erityisesti 1900-luvun alkupuoliskolla kokonaisia yhteisöjä, jotka koostuvat työsuhdeasunnoista. Työsuhdeasunnossa asuvan oikeus asumiseen on sidottu työsuhteeseen siten, että sen loppuminen johtaa myös asumisoikeuden menettämiseen, ellei kyseessä ole työntekijän nimissä oleva vuokra-asunto.


title: Asuntoetu

text: Asuntoedusta on kyse, kun työnantajan antaa hallitsemansa asunnon työntekijän tai hänen perheensä asuttavaksi. Työnantaja voi hallita asuntoa omistajana tai vuokralaisena. Veronkierroksi on katsottu menettely, jossa työntekijä vuokraa asuntonsa työnantajalle ja saa sen käyttöönsä työsuhdeasuntona.


title: Asuntoetu

text: Seuraavassa esimerkissä työntekijä 2500 euron kuukausipalkalla neuvottelee työnantajansa kanssa asuntoedusta. Asunto on vuonna 1935 rakennettu 50-neliöinen vuokra-asunto Helsingin keskustassa. Asunnon kuukausivuokra on 1000 euroa. Työntekijä saa asunnon käyttöönsä, työnantaja maksaa vuokran ja vähentää sen työntekijän palkasta, jolloin lopulliseksi kuukausipalkaksi muodostuu 1500 euroa sekä asuntoetu.


title: Asuntoetu

text: Asuntoetu on verotettavaa tuloa, joten työntekijä joutuu maksamaan veroa asuntoedusta. Koko asuntoetua (1000 euroa/kk) ei kuitenkaan lasketa verotettavaksi tuloksi, vaan ainoastaan edun "verotusarvo". Verotusarvo riippuu muun muassa asunnon koosta. Tässä tapauksessa verotusarvo on 605 euroa. Verotuksessa työntekijän bruttopalkka on siis 2105 euroa.


title: Asuntoetu

text: Asuntoetu vaikuttaa positiivisesti työntekijän käteen jäävään rahaan vuokranmaksun jälkeen. 2500 euron kuukausipalkasta työntekijä olisi maksanut veroa 20 %, jolloin hänen nettopalkkansa olisi ollut 2000 euroa. Vuokranmaksun jälkeen työntekijän käteen jäisi 1000 euroa. Asuntoedun tapauksessa työntekijän veroprosentti 2105 euroa/kk verotettavilla tuloilla on 16,5 %, eli hän maksaa veroja 347,33 euroa. Koska hänen todellinen bruttopalkka oli 1500 euroa, niin hänelle jää käteen 1152,67 euroa. Asuntoedun suora säästö työntekijälle on tässä esimerkissä 152,67 euroa kuukaudessa. Todellinen säästö on kuitenkin huomattavasti pienempi. Nimittäin vuokran ja verotusarvon erotuksesta (395 euroa) työnantaja ei joudu maksamaan lainkaan sosiaaliturvamaksuja, mikä on noin 100 euroa (25 %) suoraa säästöä työnantajalle, mutta josta osa on menetettyä työeläkettä työntekijälle (17,7 % eli 69,92 euroa). Lisäksi työntekijä menettää vuokran ja verotusarvon erotuksesta vuosilomapalkan ja lomaltapaluurahan (yhteensä 17,25 % bruttopalkasta), jolloin menetettyä lomarahaa on 68,14 euroa. Kaiken kaikkiaan työntekijän säästö tuhannen euron asuntoedusta on 152,67 – 69,92 – 68,14 = 14,61 euroa. Työnantajan säästö sen sijaan on 100 + 68,14 = 168,14 euroa.


title: Vladimir Markelov

text: Vladimir Nikolajevitš Markelov (, s. 24. lokakuuta 1957 Tšeljabinsk) on neuvostoliittolainen telinevoimistelun olympiavoittaja.


title: Vladimir Markelov

text: Markelov saavutti telinevoimistelun joukkuekilpailussa olympiahopeaa Montréalissa 1976 ja olympiakultaa Moskovassa 1980.


title: Vladimir Markelov

text: MM-kilpailuissa Markelov saavutti joukkuekilpailussa hopeaa Strasbourgissa 1978 ja kultaa Fort Worthissa 1979. Suurimmat henkilökohtaiset menestyksensä hän saavutti Vilnan EM-kilpailuissa 1977: kaksi kultaa, kaksi hopeaa ja kaksi pronssia.


title: Juha Niemelä

text: Juha Antti Niemelä (s. 6. syyskuuta 1946 Valkeakoski) on suomalainen yritysjohtaja ja vuorineuvos. Hän toimi UPM-Kymmenen toimitusjohtajana vuosina 1996–2004.


title: Mark van Eldik

text: Mark van Eldik on hollantilainen ralliautoilija.


title: Mark van Eldik

text: Hän aloitti ralliuransa vuonna 2002 kilpaillen Hollannin kansainvälisissä sarjoissa.


title: Mark van Eldik

text: Hän debytoi WRC-sarjassa vuonna 2005 Katalonian rallissa Mitsubishi Lancer WRC:llä, jossa sijoittui sijalle 29.


title: Mark van Eldik

text: Seuraavana vuonna hän ajoi Saksan rallissa Subaru Imprezalla sijoittuen sijalle 24. Hän kilpaili myös Walesin rallissa sijoittuen 41:ksi.


title: Mark van Eldik

text: Vuonna 2007 hän sijoittui sijalle 26 Saksan rallissa, 34:ksi Walesin rallissa ja keskeytti Katalonian rallissa.


title: Mark van Eldik

text: Vuonna 2008 hän oli sijalla 23 Saksan rallissa.


title: Mark van Eldik

text: Vuonna 2010 Eldik sijoittui yhdeksänneksi Saksan rallissa saavuttaen 2 pistettä. Eldik myös sijoittui Hollannin mestaruussarjassa toiseksi.


title: Mark van Eldik

text: Vuosina 2011-2015 van Eldik ajoi vain satunnaisia kilpailuja saavuttamatta mainittavaa menestystä.


title: Mark van Eldik

text: Vuonna 2016 Eldik osallistui Saksan MM-ralliin Skoda Fabian R5-luokan autolla, ollen WRC2-luokassa sijalla 11.


title: Deathstar Rising

text: Deathstar Rising on Before the Dawn-yhtyeen 6. albumi. Se julkaistiin Euroopassa 25. helmikuuta 2011 ja Pohjois-Amerikassa 3. toukokuuta 2011.


title: Deathstar Rising

text: Kappaleesta Deathstar kuvattiin musiikkivideo. Albumi ylsi Suomen virallisen listan sijalle 8.


title: L’Accordéoniste

text:
L'Accordéoniste, (suom. Hanuristi) on ranskalainen laulu, jonka Michel Emer kirjoitti Édith Piafille vuonna 1940.
Piaf esitti sen samana vuonna Bobino-konserttihallissa, Pariisissa.


title: L’Accordéoniste

text: Laulu kertoo tytöstä, jonka rakastettu on soittajana katukapakassa, ja soittaja lähtee kerran sotaan ja menehtyy siellä.


title: L’Accordéoniste

text: Laulusta tuli heti ensiesityksen jälkeen suuri hitti.


title: Sligo Rovers FC

text: Sligo Rovers Football Club (iiriksi "Cumann Peile Ruagairí Shligigh") on jalkapalloseura Sligon kaupungista Irlannista. Joukkue pelaa Irlannin valioliigassa, korkeimmalla sarjatasolla.


title: Joanne Wise

text: Joanne Wise (s. 15. maaliskuuta 1971 Solihull) on brittiläinen pituushyppääjä. Hän sijoittui neljänneksi vuoden 1997 yleisurheilun sisäratojen maailmanmestaruuskilpailuissa ja viidenneksi vuoden 1999 yleisurheilun maailmanmestaruuskilpailuissa. Hän voitti kultaa vuoden 1998 Kansainyhteisön kisoissa.


title: Derinkuyun maanalainen kaupunki

text: Derinkuyun maanalainen kaupunki on Turkissa Derinkuyun kaupungissa sijaitseva muinainen maanalainen kaupunki, joka on osa Kappadokian alueella Anatoliassa sijaitsevien maanalaisten kaupunkien verkostoa. Kaupungissa on 11 kerrosta, jotka ulottuvat noin 85 metrin syvyyteen maan alle. Kaupunkiin mahtui 20 000–50 000 asukasta, ja se on Turkin suurin esiin kaivettu maanalainen kaupunki.


title: Derinkuyun maanalainen kaupunki

text: Kaupunki on kaivettu pehmeään vulkaniittiin. Turkin kulttuuriministeriön mukaan kaupungin kaivoivat fryygialaiset 700- ja 600-luvuilla eaa., ja sitä laajennettiin myöhemmin Bysantin aikaan. Kaupunki oli yhteydessä muihin maanalaisiin kaupunkeihin kilometrien pituisilla tunneleilla. Sen pystyi sulkemaan sisältä käsin suurilla kiviovilla.


title: Derinkuyun maanalainen kaupunki

text: Ajanlaskun alussa kristityt käyttivät sitä piilopaikkana paetessaan vainoja, ja myöhemminkin alueella käytyjen sotien aikana se on toiminut turvapaikkana, jossa on kaikki tarpeellinen, kuten esimerkiksi ruokavarastoja, keittiöitä, talleja, kirkkoja, viinitehtaita, tuuletuskanavia, tarvikehissejä ja lähetyskoulu.


title: Merkuriuksen asuttaminen

text: Kiinteänä ja suhteellisen lähellä olevana planeettana Merkuriusta on ehdotettu yhdeksi mahdolliseksi tulevaisuuden asutuskohteeksi. Pysyvien siirtokuntien pitäisi olla planeetan napa-alueilla planeetan muiden osien todella kuumien lämpötilojen takia. Planeetan muita osia voisi asuttaa vain hitaan maankaltaistusprosessin avulla.


title: Merkuriuksen asuttaminen

text: On arvioitu, että Merkuriuksen maaperässä olisi paljon helium-3:a, joka voi olla tärkeä aine ydinfuusion hyötykäytössä. Kuitenkin Merkuriuksen magneettikenttä on voinut estää helium-3:n maanpinnan saavuttamista.


title: Merkuriuksen asuttaminen

text: Toisten arvioiden mukaan Merkurius voisi olla myös rauta- ja magnesiumsilikaattien lähde.


title: Merkuriuksen asuttaminen

text: Aurinkoa lähimpänä planeettana Merkuriuksesta saisi todella paljon aurinkovoimaa. Sen aurinkovakio on 9,13 kW/m², eli 6,5 kertaa Maan tai Kuun määrä. Akselin kallistumisen takia korkeat paikat navoilla kohdistuisivat Aurinkoon kaiken aikaa.


title: Merkuriuksen asuttaminen

text: Sopivan ilmakehän puuttuminen, sijainti lähellä Aurinkoa ja 59:ää Maan vuorokautta vastaavat vuorokaudet aiheuttaisivat mahdolliselle asutukselle ongelmia. Pysyvien siirtokuntien pitäisi sijaita napa-alueilla, mutta myös päiväntasaajan alueilla voisi olla väliaikaista asutusta planeetan pitkien öiden aikana.


title: Prospero (kuu)

text: Prospero on Uranuksen ulompi kuu. Sen löysi Matthew Holman ryhmineen 18. heinäkuuta 1999, ja sille annettiin väliaikainen nimitys S/1999 U 3. Setebos tunnetaan myös nimellä Uranus XVII. Se nimettiin William Shakespearen näytelmän "Myrsky" hahmon mukaan. Epäillään, että Setebos kuuluu samaan ryhmään kuin Sycorax ja Setebos. Kuu vaikuttaa olevan harmaan värinen.


title: Wise

text: Wise tai WISE voi tarkoittaa seuraavia:


title: Shankar Dayal Sharma

text: Shankar Dayal Sharma (19. elokuuta 1918 – 26. joulukuuta 1999) oli intialainen poliitikko. Hän oli Intian presidentti 1992–1997. Sitä ennen Dayal Sharma toimi Intian varapresidenttinä vuosina 1987–1992.


title: Sergei Jutkevitš

text: Sergei Iosifovitš Jutkevitš (, 28. joulukuuta 1904 Pietari – 23. huhtikuuta 1985 Moskova) oli neuvostoliittolainen elokuvaohjaaja ja -käsikirjoittaja.


title: Sergei Jutkevitš

text: Jutkevitš aloitti elokuvauransa 1920-luvulla ja teki ensimmäisen ohjauksen vuonna 1928. Hänen elokuvansa olivat huumoripitoisempia kuin muut vastaavan ajan neuvostoelokuvat. Kuitenkin hänen töistään tunnetuimmat olivat historialliset elokuvat ja draamat. Jutkevitš voitti Cannesin elokuvajuhlien parhaan ohjaajan palkinnon kahdesti: elokuvasta "Othello" vuonna 1956 ja "Lenin Puolassa" vuonna 1966. Myöhempien aikojen elokuvista tunnetuin lienee "Lenin Pariisissa".


title: Sergei Jutkevitš

text: Jutkevitš sai ohjauksestaan elokuvassa "Lenin Puolassa" ulkomaan Jussi-palkinnon vuonna 1970.


title: Tri Jekyll & Mr Hyde (vuoden 1941 elokuva)

text: Tri Jekyll & Mr Hyde ("Dr. Jekyll and Mr. Hyde") on Victor Flemingin ohjaama yhdysvaltalainen elokuva vuodelta 1941. Elokuva pohjautuu Robert Louis Stevensonin samannimiseen pienoisromaaniin. Elokuvan pääroolin tohtori Jekyllinä ja tämän alter egona herra Hydena näytteli Spencer Tracy. Jekyllin morsianta näytteli Lana Turner. Elokuva ei ollut katsoja- eikä arvostelumenestys ja monet kriitikot sanoivat pitävänsä enemmän vuonna 1931 valmistuneesta Rouben Mamoulianin ohjaamasta elokuvaversiosta.


text: Elokuva oli Oscar-ehdokkaana parhaasta mustavalkokuvauksesta, leikkauksesta ja alkuperäissävellyksestä.


text: Elokuvan juoni noudattaa pitkälti samaa kaavaa, kuin vuonna 1931 valmistunut filmatisointi.


title: Dennis Rundt

text: Dennis Jarl-Olav Rundt (s. 14. elokuuta 1947 Vaasa) on suomalainen toimittaja ja kirjailija.


title: Dennis Rundt

text: Rundt toimi kahteen otteeseen Vasabladetin päätoimittajana, vuosina 1992–1997 ja uudelleen vuodesta 2002, kunnes jäi eläkkeelle vuonna 2008. Hän aloitti lehden palveluksessa vuonna 1973 ja toimi ennen päätoimittajuuttaan muun muassa lehden toimituspäällikkönä. Hänet on palkittu toimittajantyöstään valtion journalistipalkinnolla vuonna 2008.


title: Dennis Rundt

text: Rundt on koulutukseltaan valtiotieteen tohtori (politices doktor), joksi hän väitteli vuonna 1992 Åbo Akademista. Hänen väitöskirjansa käsitteli Munsalan radikalismia. Myöhempinä vuosina hän kirjoitti romaanisarjan, jonka tapahtumat sijoittuvat Pohjanmaalle vuosina 1850–1925. Sarjaan kuuluvat teokset "Sterbhuset" (1996), "Korthuset" (2000) ja "Glädjehuset" (2003). Rundtin ensimmäinen kirja, Ingmar Kommosen kanssa kirjoitettu ydinvoimakriittinen "Finlands kärnkraft : en bok om kedjereaktioner i vårt samhälle", julkaistiin vuonna 1976.


title: Dennis Rundt

text: Rundtin luottamustehtäviin on kuulunut muun muassa Päätoimittajien yhdistyksen hallituksen puheenjohtajuus, jossa tehtävässä hän toimi vuosina 2002–2006. Tätä ennen hän toimi vuodesta 1992 yhdistyksen hallituksen varapuheenjohtajana.


title: Dennis Rundt

text: Rundt on naimisissa ja hänellä on kolme lasta.


title: Lenin Puolassa

text: Lenin Puolassa () on Sergei Jutkevitšin ohjaama neuvostoliittolainen elokuva vuodelta 1966. Jutkevitš voitti elokuvallaan Cannesin elokuvajuhlien parhaan ohjaajan palkinnon vuonna 1966.


title: Lenin Puolassa

text: Suomessa Jutkevitš sai ohjauksestaan ulkomaan Jussi-palkinnon vuonna 1970.


title: Corto Maltesen seikkailut (näytelmä)

text: Corto Maltesen seikkailut -näytelmä perustui Hugo Prattin luomaan sarjakuvahahmoon, laivattomaan merikapteeniin ja seikkailijaan nimeltä Corto Maltese. Se sai ensi-iltansa Q-teatterin isolla näyttämöllä 17. helmikuuta 2011.


title: Corto Maltesen seikkailut (näytelmä)

text: Näytelmä perustui pääasiassa Corto Maltese Samarkandissa -sarjakuva-albumiin, mutta Hugo Prattin perikunnalta saatiin suostumus muidenkin Corto Maltese -tarinoiden kohtausten sisällyttämiseen näytelmän käsikirjoitukseen. Q-teatterille näytelmän ohjasi Fiikka Forsman.


title: Kim Hwang-sik

text: Kim Hwang-sik (s. 9. elokuuta 1948) on eteläkorealainen lakimies ja poliitikko. Hän toimi Etelä-Korean pääministerinä vuosina 2010-2013. Kim on valmistunut Soulin kansallisesta yliopistosta.


title: Laihdutusvalmiste

text: Laihdutusvalmiste on laihdutukseen tarkoitettu erityisruokavaliovalmiste, joka on kehitetty vähäenergiaista ruokavaliota varten erityisesti kehitettyjä ja jolla voidaan korvata päivittäinen ruokavalio kokonaan tai osittain. Laihdutusvalmisteita voi myydä painonsäätelyyn tarkoitetun ruokavalionkorvikkeen tai ateriankorvikkeen nimellä. Ruokavaliokorvike korvaa koko päivän ruokavalion ja ateriankorvike yhden tai useamman aterian. Muita kuin ruokavalion- tai ateriankorvikkeita ei saa markkinoida laihdutusvalmisteena. Valmisteissa vitamiinien, kivennäisaineiden, aminohappojen ja muiden ravintoaineiden lähteinä saa käyttää vain niitä kemiallisia yhdisteitä, jotka on mainittu EU-komission asetuksessa (EY) N:o 953/2009.


title: Laihdutusvalmiste

text: Laihdutusvalmisteiden koostumusta, pakkaamista ja pakkausmerkintöjä säätelee kauppa- ja teollisuusministeriön päätös laihdutusvalmisteista 904/1997, joka perustuu EU-komission direktiiviin laihdutukseen tarkoitetuista vähäenergisistä elintarvikkeista (96/8/EY). Pakkauksessa on oltava muun muassa valmistusohje, maininta riittävän nesteensaannin tärkeydestä ja ravintoarvomerkinnät. Merkinnöissä tai tuotteen mainonnassa ei saa viitata valmisteen aikaansaamaan laihtumisen nopeuteen tai määrään.


title: Laihdutusvalmiste

text: Lisäksi laihdutuksessa käytetään niin sanottuja VLCD-valmisteita ("Very Low Calorie Diet"). Ne ovat hyvin vähäenergiaiseen ruokavalioon tarkoitettuja erityisruokavaliovalmisteita, jotka Suomessa luokitellaan elintarvikkeiksi. VLCD-valmisteiden energiapitoisuus on hyvin alhainen, vain 450–800 kcal vuorokaudessa käytettäväksi tarkoitettua annosta kohti.


title: Mihail Rešetnjov

text: Mihail Fjodorovitš Rešetnjov (Михаил Фёдорович Решетнёв; 10. marraskuuta 1924 Odessan alue - 26. tammikuuta 1996 Železnogorsk) oli neuvostoliittolainen avaruusalusten suunnittelija.


title: Mihail Rešetnjov

text: Rešetnev opiskeli insinööriksi Moskovan ilmailuinstituutissa. Hän toimi lentokonemekaanikkona vuodesta 1942 toisen maailmansodan loppuun asti ja saattoi opintonsa päätökseen sen jälkeen.


title: Mihail Rešetnjov

text: Vuonna 1950 Rešetnjov sai työpaikan RKK Energijassa eli silloisessa OKB-1-suunnittelutoimistossa pääsuunnittelija Sergei Koroljovin alaisuudessa. Hän suunnitteli lyhyen kantaman ohjuksia, kuten R-11-ohjusta. Hän yleni nopeasti päästen Krasnojarskin toimiston päälliköksi vuonna 1959.


title: Mihail Rešetnjov

text: Vuonna 1961 Rešetnjovin osasto itsenäistyi, ja siitä tuli NPO Prikladnoi Mehaniki eli OKB-10. Toimisto suunnitteli mm. Molnija-radan tietoliikennesatelliitteja ja paikannussatelliitteja.


title: Mihail Rešetnjov

text: Rešetnjov työskenteli itse muun muassa ohjausjärjestelmien parissa. Hän oli akateemikko ja sai sosialistisen työn sankarin palkinnon. Asteroidi 7046 kantaa hänen nimeään.


title: Viron tienumerointijärjestelmä

text: Viron tienumerointijärjestelmässä numerot 1-11 on varattu valtateille () ja numerot 12-99 kantateille ().


title: Viron tienumerointijärjestelmä

text: Monet Viron tieosuudet ovat saaneet eurooppatienumeron, ja Virossa kulkeekin nykyisin kuusi eurooppatietä:


title: Ville Eskelinen

text: Ville Eskelinen (s. 27. maaliskuuta 1986 Kuopio) on suomalainen jääkiekkoilija, joka pelaa Saksassa neljänneksi korkeimmalla sarjatasolla alueellisen Bayernligan ECDC Memmingenissä. Hän on pelipaikaltaan keskushyökkääjä. Isokokoisen Eskelisen vahvuuksiin kuuluu ulottuvuus, koon käyttäminen, pelikäsitys, pelisilmä ja aloittaminen. Hänen heikkouksiinsa kuuluu ajoittainen varovaisuus osaksi Eskelisen loukkaantumishistorian vuoksi.


title: Ville Eskelinen

text: Eskelinen on Kalevan Pallon kasvatti. Hän voitti joukkueen A-nuorten sisäisen pistepörssin kaudella 2005–2006 tehoilla 11+20=31, jolloin Eskelinen toimi KalPan kapteenina. Hänet nostettiin kaudeksi 2006–2007 KalPan SM-liigarinkiin ja pelasi kauden aikana viisi liigaottelua ilman tehopisteitä. Lähes koko kauden vielä A-nuorissa pelannut Eskelinen oli joukkueen sisäisen piste- ja maalipörssin kolmas tehoilla 9+16=25.


title: Ville Eskelinen

text: Syksyllä 2007 Eskelinen siirtyi try-outille Hämeenlinnan Pallokerhon riveihin. Hän sai syyskuussa vuoden mittaisen sopimuksen. Noin kaksi viikkoa myöhemmin HPK kuitenkin lainasi Eskelisen loppukaudeksi Mestis-joukkue KooKoohon. Hän pelasi siellä lopulta vain 19 ottelua tehoin 2+9=11, kun HPK kutsui hänet marraskuun 2007 lopulla joukkueeseensa paikkaamaan loukkantumisia. Eskelisen oli tarkoitus palata yhden siellä vietetyn viikon jälkeen KooKoohon, mutta hän HPK:ssa koko loppukauden 2007–2008 tehden 30 runkosarjaottelussa tehot 2+3=5. Eskelisen liigauran avausmaali syntyi 12. tammikuuta 2007 ottelussa Jokereita vastaan.


title: Ville Eskelinen

text: Eskelinen jatkoi HPK:ssa myös kaudella 2008–2009, mutta hän pelasi koko sopimuskauden Mestiksessä, eikä otteluakaan SM-liigassa. Eskelinen palasi syyskuussa 2008 lainalle KooKoohon, jossa hän pelasi seitsemän ottelua tehden yhden syöttöpisteen, kunnes loukkaantui. Eskelinen palasi marraskuun 2008 lopulla kaukaloihin ja siirtyi lainalle Savonlinnan Pallokerhoon aluksi kuuden ottelun mittaisella sopimuksella. Joulukuussa 2008 hän jatkoi joukkueessa toistaiseksi voimassa olevalla vuokrasopimuksella ja tammikuussa 2009 Eskelinen jatkoi sopimustaan kauden loppuun. Heinäkuussa 2009 hän teki vuoden mittaisen jatkosopimuksen SaPKon kanssa.


title: Ville Eskelinen

text: Kaudella 2009–2010 Eskelinen muodosti SaPKon tehoketjun Kalle Konstin ja Oskar Essénin kanssa. Hän teki 31 ottelussa tehot 6+35=41, joilla Eskelinen sijoittui SaPKon sisäisessä pistepörssissä toiseksi Konstin jälkeen sekä koko Mestiksen syöttöpörssissä kolmanneksi TuTon Tuukka Pulliaisen ja Jokipoikien Antti Kerälän jälkeen. Eskelisen kausi päättyi kuitenkin jo tammikuussa 2010 polven ristisidevamman takia.


title: Ville Eskelinen

text: Toukokuussa 2010 Eskelinen teki vuoden mittaisen sopimuksen Jokipoikien kanssa. Hänet hankittiin joukkueen ykkössentteriksi. Eskelinen teki runkosarjassa tehot 8+29=37, joilla hän sijoittui Jokipoikien sisäisessä pistepörssissä toiseksi ja koko Mestiksen syöttöpörssissä seitsemänneksi.


title: Ville Eskelinen

text: Kaudeksi 2011–2012 Eskelinen palasi SaPKoon. Hän oli tehoilla 8+23=31 joukkueen paras syöttäjä ja jakoi sisäisen pistepörssin toisen sijan Niko Laakkosen kanssa. Kauden 2012–2013 kynnyksellä, syyskuussa 2012 Eskelinen teki vuoden mittaisen sopimuksen Kajaanin Hokin kanssa. Hänen kautensa jäi jälleen rikkonaiseksi loukkaantumisten takia ja Eskelinen pelasi kauden aikana vain 31 runkosarjaottelua. Kaudeksi 2013–2014 hän palasi taas SaPKoon.


title: Ville Eskelinen

text: Eskelinen teki kaudeksi 2014–2015 sopimuksen Romanian pääsarjajoukkue CSM Dunărea Galațin kanssa. Joulukuussa 2014 hän siirtyi sieltä MOL Ligaan unkarilaiseen Dunaújvárosi Acélbikákiin. Kaudeksi 2015–2016 Eskelinen siirtyi Saksan neljänneksi korkeimmalle sarjatasolle alueellisen Bayernligan ECDC Memmingenin riveihin.


title: Tie 40 (Viro)

text: Kantatie 40 on Tarton luoteinen sisääntuloväylä. Se kulkee kaupungin keskustasta valtatieltä 3 Tähtveren kylään valtatielle 2. Tien pituus on 7,0 kilometriä.


title: Tie 40 (Viro)

text: Kantatie 40 kulkee seuraavien maakuntien ja kuntien alueella:


title: Eino Virtanen (jalkapalloilija)

text: Eino Virtanen (s. 1. tammikuuta 1914) oli entinen suomalainen jalkapalloilija, jääkiekkoilija ja jääpalloilija.


title: Eino Virtanen (jalkapalloilija)

text: Tukimiehenä jalkapalloa pelannut Virtanen edusti urallaan Helsingin Jalkapalloklubia 1931 ja 1933–1949. Kauden 1932 hän vietti Helsingin Kullervossa. Virtanen voitti HJK:ssa Suomen mestaruuden 1936 ja 1938. Kaikkiaan hän pelasi 15 kauden aikana 182 mestaruussarjan ottelua, joissa hän teki viisi maalia. Virtanen pelasi Suomen maajoukkueessa vuosina 1934–1941 neljä maaottelua.


title: Eino Virtanen (jalkapalloilija)

text: Jääpallossa Virtanen voitti HJK:ssa Suomen mestaruuden 1937.


title: Eino Virtanen (jalkapalloilija)

text: Jääkiekkoa Virtanen pelasi HJK:ssa kausina 1938-39 ja 1942-43. Kauden 2017-2018 Jääkiekkokirjan tilastoissa Virtanen on merkitty edesmenneeksi.


title: Gaslighting

text: Gaslighting on harhauttamisesta käytetty termi, joka on saanut alkunsa Patrick Hamiltonin näytelmästä "Kaasuvalo" ja sen elokuvaversioista vuosilta 1940 ja 1944. Tarkemmin siinä pyritään saattamaan kohdehenkilö pois tolaltaan tai uskottelemaan, että hän on mieleltään sekaisin, niin ettei kohdehenkilö ymmärrä harhauttajan toimivan häntä vastaan.


title: Gaslighting

text: Alkuperäisessä näytelmässä kaasuvalot vilkkuivat päähenkilön toiminnan takia, ja hän vakuutti vastanäyttelijälle ilmiön olevan tämän itse keksimää harhaa.


title: Powercup

text: Powercup on vuotuinen suomalainen poni- ja junioriratsastajien yhdistetty kilpailu, johon kuuluu koulu- ja esteratsastuskoe. Kilpailun järjestää Ratsastajainliitto. Kesällä ratsastettavaan valtakunnalliseen loppukilpailuun, joka järjestetään vuosittain eri paikkakunnilla, karsitaan osallistujat alueittain ensin seura- (maalis-huhtikuussa) ja sitten aluetasolla (loppukeväällä tai alkukesällä). Kouluratsastuskoe on seuratasolla helppo C:1, aluetasolla helppo B K.N. Special ja finaalissa helppo B:0, estekoe puolestaan kaikilla tasoilla hevosille 90 cm ja poneille 80/70 cm. Voittaja ratkaistaan koulu- ja estekokeen yhteenlaskettujen sijalukujen perusteella siten, että tasatilanteessa koulukokeen sijoitus ratkaisee.


title: Powercup

text: Kilpailu on pääpiirtein nykymuodossaan järjestetty vuosittain vuosina 1978-2016. Historiansa aikana se on tunnettu ainakin nimillä Hopeakannus (jota sponsoroi Me Naiset -lehti), Maapallocup (sponsori Yhdyspankki), Messilä Cup, Villivarsa-cup (sponsori Villivarsa-lehti) ja Hevoshullu Powercup (sponsori Hevoshullu-lehti). Vuodesta 1992 alkaen poni- ja hevosratsukot ovat kilpailleet omissa sarjoissaan.


title: Powercup

text: Vuonna 2016 ratsastettiin viimeinen Powercup-kilpailu. Sitä ei nykyisellään enää järjestetä, vaan se on muutettu Talentcup -nimiseksi kilpailuksi, joka muistuttaa Powercuppia, mutta on helpompi. Talentcupissa ei esimerkiksi ole seurakarsintoja ollenkaan, ja vasta aluekarsinnoissa ratsastetaan tasolla helppo C:1 ja finaalissa ohjelmana on helppo B K.N. Special. Estekokeiden korkeus pysyy kuitenkin edelleen samana.


title: Powercup

text: 1978 Susanna Paloahde - Zolotsengi (LvR)


title: Powercup

text: 1979 Kaarina Hyvönen - Willow Wood (TaR)


title: Powercup

text: 1980 Tea Piirainen - Tango II (PRP-72)


title: Powercup

text: 1981 Kati Aura - Rytis (TRS)


title: Powercup

text: 1982 Taina Toivonen - Casanova (YR)


title: Powercup

text: 1983 Maija Tanskanen - Amico (KuoR)


title: Powercup

text: 1984 Jani Savolainen - Meliniarz (MRS)


title: Powercup

text: 1985 Jani Savolainen - Meliniarz (MRS)


title: Powercup

text: 1986 Carmela Numminen - Cointreau (EviR)


title: Powercup

text: 1987 Raisa Laurila - Cirkeline (KvR)


title: Powercup

text: 1988 Hanna Salmelainen - Sting (MRS)


title: Powercup

text: 1989 Johanna Borgström - Benno (KF)


title: Powercup

text: 1990 Tiina Jokinen - Meranda (NuUra)


title: Powercup

text: 1991 Enni Huotarinen - Dani II (KnR)


title: Powercup

text: 1992 P| Tanja Hynninen - Flibbertigibbert (Ira)


title: Powercup

text: 1992 H| Reija Vähätalo - Irrette (TRS)


title: Powercup

text: 1993 P| Anna Kärkkäinen - Dante (TRS)


title: Powercup

text: 1993 H| Emmi Lehtonen - Wendeline (KuoR)


title: Powercup

text: 1994 P| Satu Liukkonen - Araboy (VaR)


title: Powercup

text: 1994 H| Pauliina Virtanen - Skalar (PRP-72)


title: Powercup

text: 1995 P| Emmi Ranki - Hamlett (KERRA)


title: Powercup

text: 1995 H| Niina Huhtinen - Happy Hunter (NuR)


title: Powercup

text: 1996 P| Riikka Kujala - Cedarhouse (KoR)


title: Powercup

text: 1996 H| Jaakko Toivonen - Maharadscha (SRS)


title: Powercup

text: 1997 P| Maria Sillanpää - Anjuska (K-GR)


title: Powercup

text: 1997 H| Miia Meklin - T.T. Black Jacket (HUBS)


title: Powercup

text: 1998 P| Mia Ojapalo - Dolly (UHU)


title: Powercup

text: 1998 H| Annika Brunström - Stockmossens Jackpot (RaR)


title: Powercup

text: 1999 P| Anna Tuomioja - Kaj (HR)


title: Powercup

text: 1999 H| Jonna Wikman - Flicka (VH)


title: Powercup

text: 2000 P| Henna Väisänen - Lake's Camilla (LARS)


title: Powercup

text: 2000 H| Anna von Wendt - Ferdie (KiRy)


title: Powercup

text: 2001 P| Maija Happonen - Etelän Rosabella (HanRa)


title: Powercup

text: 2001 H| Eeva Sillanpää - Iscador (TT)


title: Powercup

text: 2002 P| Jenni Sairanen - Laageind's Janneke (SVR)


title: Powercup

text: 2002 H| Jaana Reunanen - Celtas Que Sera (VARSA)


title: Powercup

text: 2003 P| Fanny Haddas - Sarrod's Double Brandy (POM)


title: Powercup

text: 2003 H| Heidi Lammi - Juthist (Yra)


title: Powercup

text: 2004 P| Hanna Launonen - Jacky (JRS)


title: Powercup

text: 2004 H| Maiju Häkkinen - Johannesberg (HeRa)


title: Powercup

text: 2005 P| Piia Tiainen - Dorena (SRS)


title: Powercup

text: 2005 H| Amanda Kylmänen - Highlights (ORK)


title: Powercup

text: 2006 P| Laura Naaranoja - Nantane M (KAKE)


title: Powercup

text: 2006 H| Hanna Launonen - Dalija (JRS)


title: Powercup

text: 2007 P| Vilma Catani - Mellow (KylF)


title: Powercup

text: 2007 H| Laura Vähäkuopus - Königs Kinder Ks (RiRa)


title: Powercup

text: 2008 P| Sara Paananen - Floora's Farfadet (KvR)


title: Powercup

text: 2008 H| Ronja Hotti - Uniek Utopia (AR)


title: Powercup

text: 2009 P| Lotta Saari - Persico (LaRat)


title: Powercup

text: 2009 H| Anniina Ilola - Rosaly E (VARSA)


title: Powercup

text: 2010 P| Alexandra Nylund - Klockas Denethor (VH)


title: Powercup

text: 2010 H| Hanna Päivärinta - St Lanciana (MRS)


title: Powercup

text: 2011 P| Inka Hjelt - Captain Hook (LaRat)


title: Powercup

text: 2011 H| Elina Anttikoski - Zita van Liedekerkebos (VUR)


title: Powercup

text: 2012 P| Olivia Harakka - Petrus (VARSA)


title: Powercup

text: 2012 H| Wilma Heikkinen - Ginast (LIDRID)


title: Powercup

text: 2013 P| Saana Tupola - Ijsselvliedt's Lord Liberty (PUNRA)


title: Powercup

text: 2013 H| Karoliina Setälä - Chinoux Z (VARSA)


title: Powercup

text: 2014 P| Pauliina Holm - Fraenkel (MT-TEAM)


title: Powercup

text: 2014 H| Anni Lappalainen - Vribalia (PoPRa)


title: Powercup

text: 2015 P| Matleena Perkkiö - Elshofs Gonda (Arts)


title: Powercup

text: 2015 H| Elsi Ikkala - Irquin (KoRa)


title: Powercup

text: 2016 P| Alexandra Haglund - Brisandro (FäR)


title: Powercup

text: 2016 H| Tiia Koskimies - Wyra (TRS)


title: Brasilian politiikka

text: Brasilian politiikka noudattaa hallintomuodoltaan parlamentaarista demokratiaa. Brasilia on 26 osavaltion muodostama liittovaltio, jossa on käytössä monipuoluejärjestelmä. Vuoden 1988 perustuslain mukaan presidentillä on laajat valtaoikeudet, ja muutenkin valta on keskittynyt liittovaltion hallinnolle.


title: Brasilian politiikka

text: Brasiliassa ilmeni kuningasvallan kannatusta, ja siksi 21. huhtikuuta 1993 järjestettiin kansanäänestys. Vaihtoehtoina olivat presidenttivaltainen tasavalta, parlamentarismia noudattava tasavalta ja monarkia. 68 prosenttia kannatti tasavaltaa, ja 60 prosenttia presidenttivaltaista tasavaltaa. Monarkian kannattajia oli 12 prosenttia äänestäjistä, ja arvioidaan, että he olivat pääasiassa nuoria. Brasilia oli keisarikunta vuoteen 1889.


title: Brasilian politiikka

text: Brasilian parlamentti eli kansalliskongressi ("Congresso Nacional") on kaksikamarinen: ylähuoneessa eli senaatissa ("Senado Federal") on 81 paikkaa, eli kolme edustajaa kustakin 26 osavaltiosta ja liittovaltiopiiristä kahdeksan vuoden toimikaudelle kerrallaan. Senaatin paikoista 2/3 ja 1/3 vaihtuu neljän vuoden välein.


title: Brasilian politiikka

text: Alahuoneeseen eli edustajainhuoneeseen ("Câmara dos Deputados") valitaan 513 jäsentä suhteellisella vaalitavalla nelivuotiskaudeksi.


title: Brasilian politiikka

text: Äänioikeuden ikäraja on 16 vuotta. Äänestäminen on pakollista kaikille lukutaitoisille 18-69-vuotiaille ja vapaaehtoista 16-18- ja yli 70-vuotiaille sekä lukutaidottomille brasilialaisille.


title: Brasilian politiikka

text: Viimeksi vaalit olivat lokakuussa 2018. Vaaleissa valitaan yhtä aikaa presidentti, alahuone sekä senaatin jäseniä erovuoroisten tilalle. Vuoden 2006 vaalien jälkeen kaudella 2007–2010 viidellätoista puolueella oli edustajia.


title: Suhbaataryn Batbold

text: Sukhbaataryn Batbold (s. 24. kesäkuuta 1963) on mongolialainen poliitikko. Hän toimi maansa pääministerinä vuosina 2009-2012. Aiemmin Batbold toimi Mongolian ulkoministerinä vuosina 2008–2009.


title: J. D. Salinger – Kirjailijan elämä

text: J. D. Salinger – Kirjailijan elämä ("J. D. Salinger: A Life Raised High") on Kenneth Slawenskin kirjoittama elämäkerta kirjailija J. D. Salingerista. Teos on ilmestynyt 2010 Pomona Booksin kustantamana. Teoksen on suomentanut Tero Valkonen, ja suomennoksen on julkaissut 2011 Tammi.


title: J. D. Salinger – Kirjailijan elämä

text: Kirja ei vastaa vuosikymmenien aikana toistuvasti esitettyihin kysymyksiin, lopettiko Salinger kirjoittamisen 1965 ja miksi hän käänsi selkänsä julkisuudelle, sanoo kriitikko Jukka Petäjä. Kirja ei myöskään tarjoa skandaaleja ja paljastuksia, mutta se paljastaa, miten Saliger suhtautui julkisuuteen: 1940-luvulla hän pyrki julkisuuteen aktiivisesti, mutta kun sitä tuli, hän pakeni sinne, mistä hän "Siepparissa" Caulfieldin hahmossa haaveili, syrjäiseen pakopaikkaan metsän reunaan.


title: J. D. Salinger – Kirjailijan elämä

text: Slawenskin parasta antia on Salingerin uran alku 1940-luvulla. Tuon ajan merkittävimpiä tapahtumia olivat Slawenskin mukaan Salingerin rakastuminen Oona O'Neilliin ja ilmoittautuminen sotapalvelukseen 1942. Molemmat jättivät häneen lähtemättömät jälkensä.


title: J. D. Salinger – Kirjailijan elämä

text: Teos sisältää kuitenkin valtavasti uutta tietoa Salingerista ja laajentaa ymmärtämystämme Salingerin elämästä ja kirjailijantyöstä, sillä aiempiin elämäkertoihin verrattuna se tuo esiin uutta tietoa.Lisäksi Slawenski käsittelee perusteellisesti Salingerin julkaistua tuotantoa. Lähdemateriaalina hän on käyttänyt muun muassa Salingerin kirjeitä ja tämän tyttären Margaret Salingerin muistelmia "Dream Catcher".


title: J. D. Salinger – Kirjailijan elämä

text: Slawenski on arvostettu amerikkalainen Salinger-asiantuntija, kotoisin New Jerseystä, jossa hän on asunut koko ikänsä. Hän teki kirjan taustatöitä seitsemän vuotta. Hän on perustanut laajan Salinger-sivuston "Dead Cauldfields", jonka hän on "omistanut J. D. Salingerin elämälle ja tuotannolle".


title: Uimonen

text: Uimonen on muun muassa seuraavien suomalaisten henkilöiden sukunimi:


title: Seija Järvinen (musiikinopettaja)

text: Seija Terttu Sinikka Järvinen (ent. Saarikko, os. Saloheimo; 23. tammikuuta 1931 Helsinki) on suomalainen pianonsoiton opettaja ja musiikin lehtori. Hän perusti 1972 yhdessä puolisonsa Klaus Järvisen kanssa Oulunkylän pop & jazz -opiston.


title: Seija Järvinen (musiikinopettaja)

text: Järvinen vietti lapsuutensa Käkisalmella ja Sortavalassa, jonne perhe muutti Helsingistä tuomari-isän työn vuoksi. Toisen maailmansodan aiheuttaman aluemenetyksen vuoksi he joutuivat siirtymään Mikkeliin. Hän aloitti 1950-luvulla musiikinopettajana Helsingin uudessa yhteiskoulussa. Tutustuessaan Klaus Järviseen hän oli perheellinen. Poikansa skitsofrenian vuoksi Järvinen ryhtyi ajamaan skitsofreenikkojen asiaa, muun muassa hoitokotien perustamista. Järviselle on myönnetty sosiaalineuvoksen arvonimi.


title: Seija Järvinen (musiikinopettaja)

text: Järvinen on TV-ohjaaja Tertta Saarikon äiti ja näyttelijä Outi Mäenpään täti. Tertta Saarikko oli naimisissa SDP:n kansanedustajan Jouko Skinnarin kanssa.


title: Heinz Brücher

text: Heinz Brücher (14. tammikuuta 1915 – 17. joulukuuta 1991) oli SS Ahnenerbe -yksikön rotututkija, joka oli väitellyt vuonna 1938 Tübingenin yliopistosta kasvitieteestä ja toimi sodankin aikana kasvitutkimuksessa.


title: Heinz Brücher

text: Hänen merkittävin tekonsa oli ottaa natsi-Saksan haltuun kesäkuussa 1943 neuvostoliittolaiselle kasvitutkija Nikolai Vavilovin tieteellistä tutkimusaineistoa miehitetyltä Neuvostoliiton alueelta. Sodan lopulla hänen hyvä tekonsa oli kieltäytyä käskystä tuhota 18 Saksan itäosissa olevaa tutkimuslaitosta, joita ei olisi haluttu jättää Neuvostoliiton haltuun.


title: Heinz Brücher

text: Vuonna 1948 hän muutti Argentiinaan, jossa jatkoi kasvitieteellistä tutkimusta Universidad Nacional de Tucumánissa. Sittemmin hän asui myös Venezuelalla ja Paraguayssa, josta hän palasi Argentiinaan.


title: Heinz Brücher

text: Brücher kirjoitti useita teoksia viljan historiallisesta kehityksestä sekä trooppisten kasvien alkuperästä.


title: Heinz Brücher

text: Hänen kotiinsa murtautuneet varkaat surmasivat hänet.


title: Grapsidae

text: Grapsidae on taskurapuihin kuuluva äyriäisheimo. "Grapsidae"-taskurapujen selkäkilpi on neliömäinen, etuosa leveä ja silmät lyhyet. Ne ovat semiakvaattisia äyriäisiä, jotka viettävät aikaa sekä vedessä että kuivalla maalla. Heimon jäseniä esiintyy sekä meri- että sisävesiympäristöissä.


title: Grapsidae

text: "Grapsidae"-heimoon on aiemmin luettu suuri joukko äyriäissukuja, joista suuri osa nyttemmin on kuitenkin erotettu eri heimoihin, kuten "Varunidae" (mm. villasaksirapu) ja "Plagusiidae". Nykyisin "Grapsidae"-heimoon kuuluvat seuraavat suvut ja yhteensä 41 lajia:


title: Tuukka Tiensuu

text: Tuukka Tiensuu (s. 28. kesäkuuta 1976 Rovaniemi) on suomalainen TV-ohjaaja, -käsikirjoittaja ja -tuottaja. Hänen tunnetuimpia töitään ovat televisiosarjat "Kill Arman", "Duudsonit" ("The Dudesons"), "Duudsonit Amerikassa" ("The Dudesons in America"), "Dresscode" ja "Arman ja viimeinen ristiretki".


title: Tuukka Tiensuu

text: Tiensuu työskenteli kaapelikanava MoonTV:lla vuosina 1999–2003. Hän ohjasi kanavalle lukuisia sarjoja, kuten mm. "Dresscode", "Never Trust a Hippie", "Overdose", "Pornostara", "Play" ja "Kirjarovio". MoonTV:n mentyä konkurssiin heinäkuussa 2003, Tiensuu siirtyi Rabbit Films -tuotantoyhtiön palvelukseen. Siellä hän loi yhdessä Duudsonit-temppuryhmän kanssa englanninkielisen "The Dudesons" -televisiosarjan, josta tuli vuosina 2006–2010 kaikkien aikojen kansainvälisesti menestynein suomalainen TV-ohjelma. Jatkoa seurasi vuonna 2010, kun "Duudsonit Amerikassa" valmistui yhteistyössä Yhdysvaltojen MusicTV:n kanssa, ja sarja levisi yli 190 maahan. Tiensuu on tehnyt Rabbit Filmsin palveluksessa myös televisiosarjat "Duudsoni-Elämää" (2004) ja "Piilokamerapäälliköt" (2008). Hän oli myös käsikirjoittaja ja segment-ohjaaja "Duudsonit-elokuvassa" (2006).


title: Tuukka Tiensuu

text: Vuonna 2008 Tiensuu loi "Kill Arman" -televisiosarjan yhdessä Arman Alizadin kanssa. Tiensuu on ohjannut sarjan kaksi ensimmäistä tuotantokautta, ja ohjelman englanninkielinen versio näkyy yli 130 maassa ympäri maailman.


title: Tuukka Tiensuu

text: Vuonna 2013 Tiensuu loi yhdessä Arman Alizadin kanssa "Arman ja viimeinen ristiretki" TV-konseptin. Alizad juonsi ja toimitti, Tiensuu ohjasi ja kuvasi ohjelmaa. Ristiretki voitti 2 kultaista Venlaa: Parhaan reality-ohjelman ja parhaan esiintyjän palkinnot. Vuoden 2015 gaalassa ohjelma palkittiin jälleen parhaan esiintyjän palkinnolla. Vuonna 2014 Alizad ja Tiensuu voittivat "vuoden valopilkku" Venlan dokumentillaan Kamerunin kummilapsista.


title: Tuukka Tiensuu

text: Tiensuu on myös ohjannut lukuisia mainoselokuvia sekä musiikkivideoita eri artistelle, mm. Indicalle, Palefacelle, Petri Nygårdille ja King Starille.


Se on elämää – Kaikki levytykset 1969–1973 on Lea Lavenin kokoelma-albumi vuodelta 2011.


title: Dresscode

text: Dresscode oli kaapelikanava MoonTV:n vuosina 2001–2003 esittämä muotiohjelma. Sitä juonsi mestariräätäli Arman Alizad, ohjaajana toimi Tuukka Tiensuu. Ohjelman jaksot olivat puolen tunnin mittaisia, ja uusi jakso ilmestyi joka toinen viikko. Kahden vuoden aikana ohjelmaa esitettiin yhteensä 44 jaksoa, sarja loppui MoonTV:n konkurssin yhteydessä heinäkuussa 2003.


title: Dresscode

text: Dresscode tuli tunnetuksi ennen kaikkea juontaja Alizadin räväkästä ja provosoivasta lähestymistavasta muotiin.


title: Battle Beast

text: Battle Beast on suomalainen heavy metal -yhtye, joka perustettiin vuonna 2008. Yhtye on julkaissut neljä studioalbumia, joista kaksi viimeisintä ovat olleet kotimaan listaykkösiä.


title: Battle Beast

text: Battle Beastin perustivat koulutoverit Juuso Soinio (kitara) ja Anton Kabanen (kitara) sekä Pyry Vikki (rummut) vuonna 2008. Pian saman vuoden aikana kokoonpanoon liittyivät myös laulaja Nitte Valo, basisti Eero Sipilä sekä kosketinsoittaja Janne Björkroth. Tämä kokoonpano esiintyi yhdessä ensimmäistä kertaa Hyvinkään Pub Alabamassa keväällä 2009.


title: Battle Beast

text: Julkaistuaan joitakin demonauhoja ja haettuaan näkyvyyttä muutamien bändikilpailujen kautta, Battle Beast sopi ensimmäisen levytyssopimuksensa tamperelaisen Hype Records -yhtiön kanssa loppuvuonna 2010. Yhtyeen ensimmäinen albumi" Steel" julkaistiin Suomessa huhtikuussa 2011, ja se nousi parhaimmillaan albumilistan sijalle seitsemän. Saman vuoden lopulla yhtye solmi kansainvälisen lisenssisopimuksen saksalaisen Nuclear Blastin kanssa, minkä seurauksena "Steel" julkaistiin uusintapainoksena yhdellä bonus-raidalla vahvistettuna 27.1.2012. Albumin Euroopan-julkaisua seurasi kuukauden mittainen Euroopan-kiertue Nightwishin lämmittelijänä keväällä 2012.


title: Battle Beast

text: Syyskuussa 2012 solisti Nitte Valo ilmoitti lähtevänsä yhtyeestä vedoten perhesyihin, ja uudeksi laulajaksi valittiin Noora Louhimo. Pian laulajavaihdoksesta uutisoimisen jälkeen Battle Beast lähti uudelle Euroopan-kiertueelle Sonata Arctican kanssa.


title: Battle Beast

text: Hype Productionsin lopetettua levy-yhtiötoimintansa Battle Beast siirtyi Warner Musicille vuonna 2013. Ensimmäinen Louhimon kanssa esitetty single,Into the Heart of Danger, julkaistiin Suomessa 26.4., ja sai osakseen merkittävästi radiosoittoa. Muutama viikko single-julkaisun jälkeen, perjantaina 17.5.2013 julkaistiin yhtyeen toinen," Battle Beast"-nimeä kantava studioalbumi . Levy nousi julkaisuviikollaan Suomen albumilistan sijalle 5, ja viipyi listalla yhteensä 17 viikkoa. Levyn julkaisua seuranneena syksynä yhtye kiersi jälleen Eurooppaa, tällä kertaa lämmitellen saksalaisyhtyeitä Powerwolf ja U.D.O.


title: Battle Beast

text: Esimakua Battle Beast seuraavalta albumilta saatiin marraskuussa 2014, kun pop- ja disco-vaikutteitakin sisältänyt "Touch in the Night" -single näki päivänvalon. Yhdeksäs tammikuuta 2015 Battle Beast julkaisi kolmannen," Unholy Savior" -pitkäsoittonsa, joka nousi julkaisuviikollaan Suomen albumilistan kärkeen.. Pian levyn julkaisua seuranneen Euroopan-kiertueen jälkeen 26. helmikuuta 2015 Battle Beast ilmoitti erottaneensa Anton Kabasen riveistään, ja esiintyvänsä toistaiseksi tuuraavien kitaristien kanssa kunnes uusi jäsen löydettäisiin. Kabanen oli yhtyeen pääasiallinen säveltäjä ja sanoittaja. Hän on jatkanut musiikillista uraansa uudessa Beast In Black -yhtyeessä. Battle Beast kiersi Eurooppaa ensimmäistä kertaa pääesiintyjänä marras-joulukuussa 2015. Joona Björkroth, kosketinsoittaja Janne Björkrothin veli, kiinnitettiin yhtyeen pysyväksi kitaristiksi vuonna 2016.


title: Battle Beast

text: "King For a Day" – yhtyeen ensimmäinen single uudistuneella kokoonpanolla –julkaistiin musiikkivideoineen joulukuussa 2016. Kappale osoittautui kotimaassa merkittäväksi hitiksi, ollen Radio Rockin soitetuimpia kappaleita alkuvuonna 2017. Bringer of Pain -nimeä kantava yhtyeen neljäs pitkäsoitto julkaistiin 17. helmikuuta 2017 ja nousi edeltäjänsä tavoin Suomen albumilista kärkeen. Levy ylitti edeltäjiensä myynnit myös ulkomailla, nousten julkaisuviikollaan mm. Saksan albumilistan sijalle 14. Levyn julkaisua seurannella kiertueella Battle Beast esiintyi ensimmäistä kertaa myös Yhdysvalloissa ja Kanadassa.


title: King Star

text: King Star on helsinkiläinen rockabilly-vaikutteinen rockyhtye. Vauhdikkaista lavaesiintymisistään tunnettu yhtye julkaisi debyyttialbuminsa "Kings & Clowns" vuonna 2010. Albumi sai erinomaiset arvostelut musiikkimediassa ja siltä julkaistiin kaksi singleä: ”Ska-Bi-Doo” ja ”Daddy”.


title: Oulun arkkitehtuuripoliittinen ohjelma

text:
Oulun arkkitehtuuripoliittinen ohjelma , APOLI, koostuu tavoitteista ja toimenpide-ehdotuksista laadukkaan, moniarvoisen ja monipuolisen ympäristön turvaamiseksi. Oulun arkkitehtuuripoliittinen ohjelma on hyväksytty kaupunginhallituksessa 29.10.2002, ohjeellisena noudatettavaksi. APOLI koostuu yhdeksästä osasta joilla ohjeistetaan laadukkaan uuden rakentamista ja vanhan täydentämistä; identiteetti, arkkitehtuuri, rakennusperintö,
rakentamisen laatu, suunnittelijan valinta, ohjaus ja valvonta, koulutus ja tutkimus, tiedotus ja vuorovaikutus, seuranta. Vuonna 2003 APOLI sai Pohjois-Suomen paras rakennusteko -palkinnon.


title: Oulun arkkitehtuuripoliittinen ohjelma

text: Kesällä 2001 valtuustolle jätetyssä aloitteessa todettiin: ”Jokaisella kansalaisella on perustuslain mukainen oikeus nauttia hyvästä ympäristöstä ja korkeatasoisesta arkkitehtuurista. Rakentaminen vaikuttaa aina ympäristöön pitkäkestoisesti ja siksi arkkitehtuuri luo pysyviä arvoja. Voimakkaasti kasvavassa Oulussa ollaan uusien haasteiden edessä ja tarvitaan uusia ratkaisuja arkkitehtoniseen suunnitteluun. Arkkitehtuuripoliittisen ohjelman laatiminen ja sen noudattaminen nostaisi Oulun kaupungin imagoa niin Suomen kuin Euroopan laajuisesti.”


title: Hey Monday

text: Hey Monday on vuonna 2008 perustettu yhdysvaltalainen rockyhtye Floridasta.


title: Hey Monday

text: Hey Monday muodostettiin maaliskuussa 2008, kun Cassadee Popen ja Mike Gentilen entinen yhtye Blake oli hajonnut. Pope ja Gentile halusivat jatkaa musiikin parissa ja saivat nopeasti mukaansa rytmikitaristi Alex Lipshawin ja rumpali Elliot Jamesin. Pian he saivat yhtyeeseensä myös basisti Michael "Jersey" Moriartyn, ja Hey Monday oli perustettu. Fall Out Boyn Pete Wentz sai kuulla Hey Mondayn demot yhtyeen käydessä Crush Managementin toimistolla, ja hän halusi kirjoittaa levytyssopimuksen yhtyeen kanssa. Columbia Records oli samaan aikaan myös kiinnostunut Hey Mondaystä. Yhtye päätti allekirjoittaa levytyssopimuksen molempien firmojen kanssa. He nauhoittivat esikoisalbumiansa, "Hold On Tight", koko kesän 2008 ja se julkaistiin myöhemmin syksyllä 7. lokakuuta. Pian kun esikoisalbumi oli ilmestynyt, he alkoivat tehdä kiertueita seuraavien yhtyeiden kanssa: Academy Is..., Me Kings, Cab, This Providence, A Rocket to the Moon ja Cash Cash. Samana vuonna Hey Monday alkoi myös esiintyä Fall Out Boyn kanssa merkittävillä kansainvälisillä kiertueilla. Suosio kasvoi ja Hey Monday on ollut pääesiintyjänä myös muutamassa konsertissa Euroopassa. Syksyllä 2009 he myös esiintyivät All Time Low'n Glamour Kills -kiertueella.


title: Hey Monday

text: 7. lokakuuta 2010 Hey Monday ilmoitti, että Elliot James eroaisi yhtyeestä. Kun Glamour Kills -kiertueeseen oli enää viikko aikaa, hän kertoi sen keikan olevan hänen viimeisensä. Jäljelle jääneet jäsenet korvasivat edellisen rumpalin uudella rumpalilla Patrick McKenzie, joka soitti syksyllä kiertueella. Elliot James on nyt Easton-yhtyeen rumpali.


title: Hey Monday

text:
Hey Monday vietti yhden vuoden (2010) levyttäessään seuraavaa albumiaan. Kun albumi oli loppusuoralla, he menivät 2010 Alternative Press -kiertueelle, jolla esiintyivät heidän lisäkseen Summer Set, Every Avenue, Cab, ja Never Shout Never. He myös soittivat kiertueella Bamboozle-festivaalin päälavalla sunnuntaina 2. toukokuuta. Hey Monday soitti koko Warped-kiertueen 2010 Altec Lansing -lavalla. Hey Monday julkaisi singlen "I Don't wanna dance" ja toisen kappaleen albumilta "Beneath It All" "Wish you were here", Jimmy Kimmel Livessä 22. syyskuuta 2010.
Hey Monday vieraili neljännessä jaksossa TV-sarjassa Hellcats, nimeltään "Nobody Loves Me, but my mom". Syksyllä 2010, Patrick McKenziestä tuli pysyvä rumpali.


title: Hey Monday

text: Heti Warped-kiertueen jälkeen Hey Monday ilmoitti Jersey Moriartyn jättävän yhtyeen. Jerseyn korvasi Crish Gentile. Jersey on tekemässä sooloprojektiaan "I Am Jersey".


title: Hey Monday

text: Keväällä 2011 Hey Monday keikkaili All Time Low'n, Yellowcardin ja The Summer Setin kanssa. Tammikuussa 2011 Cassadee Pope sanoi haastattelussa yhtyeen pyrkivän julkaisemaan kappaleen tai kaksi ennen uutta kiertuetta, mutta julkaisupäivää ja albumia ei ollut tiedossa. 8. helmikuuta Hey Monday uudelleenjulkaisi järjestyksessä toisen EP:nsä Candels. 1. toukokuuta Hey Monday soitti Indonesiassa ja ilmoitti että he soittaisivat kiertueella Never Shout Neverin kanssa elokuussa. Yhtye purki sopimuksensa Decaydencen ja Columbian kanssa ja julkaisi omakustanteisen The Christmas EP:n digitaalisesti joulukuussa 2011.


title: Teneriffan eteläinen lentoasema

text: Teneriffan eteläinen lentoasema (, ), tunnettu myös nimellä Reina Sofían lentoasema, on toinen Kanariansaarten Teneriffan kahdesta lentoasemasta. Se sijaitsee saaren eteläosassa Granadilla de Abonan kunnassa matkailukeskusten tuntumassa. Matkaa saaren pääkaupunkiin Santa Cruziin on noin 60 kilometriä.


title: Teneriffan eteläinen lentoasema

text: Lentoaseman suunnittelu alkoi 1960-luvun lopulla ilmailuministeriön havaittua saaren pohjoisosassa lähes 600 metriä korkeammalla sijaitsevan Los Rodeosin lentoaseman (nykyiseltä nimeltään Teneriffan pohjoinen lentoasema) hankalista sääolosuhteista johtuvat heikkoudet. Rakennustyöt alkoivat heinäkuussa 1973 ja virallisia avajaisia vietettiin 6. marraskuuta 1978 kuningatar Sofían johdolla, jonka mukaan lentoasema alun perin nimettiin. Los Rodeosilla vuonna 1977 tapahtuneen maailman tuhoisimman lento-onnettomuuden myötä Teneriffan kansainvälinen lentoliikenne siirrettiin uudelle lentoasemalle sen valmistuttua.


title: Teneriffan eteläinen lentoasema

text: Teneriffan eteläisen lentoaseman läpi kulki 7 359 150 matkustajaa, 51 858 lentoa ja 4 293 tonnia rahtia vuonna 2010. Lentoasemalta käsin liikennöi yli 50 lentoyhtiötä yli 80 kohteeseen.


title: Only the Dead See the End of the War

text: Only the Dead See the End of the War on thrash metal-yhtyeen, Acrassicaudan vuonna 2010 julkaisema EP.


title: Pohjanpaju

text: Pohjanpaju ("Salix lapponum") on alle 1,5 m korkea pensas. Se kasvaa Pohjois-Suomessa yleisenä, Etelä-Suomessa harvinainen. Paljakalla tämä pajulaji kasvaa alle 1050 m korkeudessa.


title: Pohjanpaju

text: Pohjanpaju voi risteytyä ainakin juolukkapajun ("Salix myrtilloides") ja virpapajun ("Salix aurita") kanssa.


title: Kaunosiilikäs

text: Kaunosiilikäs ("Utetheisa pulchella") on siilikkäisiin kuuluva, eteläeurooppalainen perhoslaji.


title: Kaunosiilikäs

text: Kaunosiilikäs on keskikokoinen, räikeänvärinen perhonen, jonka pohjaväriltään luonnonvalkoisissa, kapeissa etusiivissä on mustia täpliä ja jossain määrin siiven poikki suuntautuvia, kirkkaanpunaisia alueita. Takasiivet ovat leveät, vaaleat, ja niissä on epäsäännöllinen, tummanruskea reunus. Lepäävä perhonen pitää siipiään kattolaskuisesti ruumiin sivuilla. Siipiväli on 29–42 mm.


title: Kaunosiilikäs

text: Toukka on harvakseltaan karvainen, mustan ja valkoisen kirjava


title: Kaunosiilikäs

text: Kaunosiilikä on eteläinen perhoslaji, jonka yksilöitä harhautuu kuitenkin satunnaisesti myös Keski-Eurooppaan. Lajin luontainen levinneisyys ulottuu Pohjois-Afrikasta ja Espanjasta Turkkiin, Keski-Aasiaan ja Kiinaan saakka. Suomea lähimpänä kaunosiilikäs on tavattu Tanskassa neljä kertaa, viimeksi vuonna 2006. Lisäksi 1800-luvulta on havaintoja Baltiasta ja Venäjältä.


title: Kaunosiilikäs

text: Laji lentää avoimilla, harvakasvuisilla niityillä, aromaisilla alueilla ja merenrannoilla. Perhoset lentävät pääasiassa yöllä, mutta voivat lentää avoimesti myös päivällä. Lentoaika on kesäkuusta elokuuhun. Pohjois-Afrikassa kaunosiilikkäällä on kolme sukupolvea vuodessa. Laji talvehtii pienenä toukkana, muttei kestä Keski- tai Pohjois-Euroopan talvia. Toukka koteloituu lähelle maanpintaa.


title: Kaunosiilikäs

text: Toukka elää useilla lemmikkikasveille, kuten lemmikeillä ("Myosotis"), purasruohoilla ("Borago") ja rasteilla ("Anchusa").


title: Ulkomaiset Jussi-palkitut

text: Ulkomaiset Jussi-palkitut ovat suomalaisen elokuva-alan Jussi-palkinnon saajia. "Elokuvajournalistit" ja myöhemmin "Filmiaura" jakoivat vuosina 1948–1992 yhteensä 21 Jussi-patsasta, 21 kunniakirjaa ja 585 elokuvien kunniakirjaa ulkomaalaisille.


title: Ulkomaiset Jussi-palkitut

text: Jussi-patsaat oli patinoitu hieman eri väriseksi kuin kotimaiset. Historian varrella Jussi-patsaiden lähettämisestä Suomesta ja niiden päätymisestä vastaanottajalleen asti ei ole varmaa tietoa. Viimeinen Jussi-patsas lähetettiin ulkomaille elokuvasta "Amadeus" vuonna 1985.


title: Dave Duerson

text: David Russell ”Dave” Duerson (28. marraskuuta 1960 Muncie, Indiana – 17. helmikuuta 2011 Sunny Isles Beach, Florida) oli yhdysvaltalainen amerikkalaisen jalkapallon pelaaja, pelipaikaltaan takapuolustaja ().


title: Dave Duerson

text: Ennen ammattilaisuraansa Duerson pelasi Notre Damen yliopiston amerikkalaisen jalkapallon joukkueessa, ja suoritti taloustutkinnon. Hän sai NFL-varauksen vuonna 1983, jolloin Chicago Bears varasi hänet varaustilaisuuden kolmannella kierroksella. Hän vakiinnutti paikkansa seuran avauskokoonpanossa kolmannella ammattilaiskaudellaan, kaudella 1985, ja oli voittamassa tuolla kaudella ensimmäistä Super Bowlin mestaruuttaan (Super Bowl XX). Hänet valittiin Chicagon-vuosinaan neljästi peräkkäin NFL:n tähdistöotteluun eli Pro Bowliin, kausina 1985–1988.


title: Dave Duerson

text: Duerson siirtyi kaudeksi 1990, seitsemän Bearsissa pelatun kauden jälkeen, New York Giantsiin ja oli voittamassa tuolla kaudella, ainoallaan seurassa, toista Super Bowlin mestaruuttaan (Super Bowl XXV). Hän pelasi uransa viimeiset kaudet, kaudesta 1991 kauteen 1993, Phoenix Cardinalsissa.


title: Dave Duerson

text: Neljän Pro Bowl -valinnan lisäksi Duerson valittiin 11 kautta kestäneen NFL-uransa aikana kerran sekä Pro Football Weekly -lehden, Pro Football Writers Associationin (PFWA) että Sporting News -lehden ensimmäiseen All-Pro-tähdistökentälliseen. Tämä tapahtui kaudella 1986, jolla hän teki takamiesten () yhden kauden aikana tekemien säkitysten ennätyksen, seitsemän säkitystä. Ennätyksen rikkoi kaudella 2005 Arizona Cardinalsin Adrian Wilson. Hänet valittiin myös kahdesti, kausina 1986 ja 1987, Associated Pressin toiseen All-Pro-tähdistökentälliseen ja palkittiin kaudella 1987 NFL Man of the Year Awardilla, palkinnolla, jonka myöntämisperusteena on pelaajan harjoittama vapaaehtois- ja hyväntekeväisyystyö.


title: Dave Duerson

text: Pelaajauransa jälkeen Duerson oli mukana liike-elämässä. Hän osti makkaroita pikaruokaravintoloille valmistaneen Brooks Sausage Companyn, myöhemmin nimeltään Fair Oaks Farm, ja oli sen pääomistaja vuoteen 2002, jolloin myi sen. Tämän jälkeen hän perusti uuden yrityksen, Duerson Foodsin, joka ajautui kuitenkin talousvaikeuksiin. Yritys joutui selvitystilaan vuonna 2006 ja suurin osa sen omaisuudesta jouduttiin huutokauppaamaan.


title: Dave Duerson

text: Duerson oli 24 vuoden ajan naimisissa Alicia Duersonin kanssa, josta erosi vuonna 2007. Vuotta aikaisemmin hänet oli tuomittu sakkoihin vaimonsa pahoinpitelystä. Duersonilla oli neljä lasta.


title: Dave Duerson

text: Duerson kuoli helmikuussa 2011, 50-vuotiaana. Hän teki itsemurhan ampumalla.


title: Vanadiinitrioksidi

text:
Vanadiinitrioksidi eli vanadiini(III)oksidi (VO) on vanadiinin oksidi. Sitä käytetään pääasiassa katalyyttinä. Luonnossa vanadiinitrioksidi esiintyy karelianiittimineraalina.
__notoc__
Huoneenlämpötilassa vanadiinitrioksidi on mustaa jauhemaista ainetta. Se ei liukene veteen, mutta liukenee happoihin, jolloin muodostuu vihreä liuos. Väri aiheutuu heksa-akvavanadiini(III)kompleksi-ionista ([V(HO)]). Kyseiset vanadiini(II)liuokset ovat hyvin vahvasti pelkistäviä.


title: Vanadiinitrioksidi

text: Vanadiinitrioksidin rakenne muistuttaa korundin kiderakennetta. Kiderakenne muuttuu 160 K (–113 °C) lämpötilassa ja yhdisteen sähkönjohtokyky muuttuu metallimaisesta eristeeksi.


title: Vanadiinitrioksidi

text: Vanadiinitrioksidia voidaan valmistaa pelkistämällä divanadiinipentoksidia vedyllä tai hiilimonoksidilla tai kuumentamalla vanadiinia divanadiinipentoksidin kanssa.


title: Vanadiinitrioksidi

text: Vanadiinitrioksidia voidaan käyttää katalyyttinä valmistettaessa eteenistä etanolia tai syklohekseenin dehydrauksessa. Yhdisteellä on käyttöä myös metallurgiassa.


title: Najib Razak

text: Najib bin Tun Haji Abdul Razak (s. 23. heinäkuuta 1953) on malesialainen poliitikko, ja Malesian nykyinen pääministeri. Hän on toiminut virassaan vuodesta 2009 lähtien. Ennen pääministeriksi tuloaan Najib toimi varapääministerinä vuosina 2004–2009.


title: Najib Razak

text: Pääministerin edustama Pertubuhan Kebangsaan Melayu Bersatu -puolue on johtanut maata vuodesta 1957 saakka. Pääministerin johtama Barisan Nasional -koalitio kuitenkin menetti kahden kolmasosan enemmistönsä vuoden 2008 parlamenttivaaleissa.


title: Kleerup

text: Andreas Kleerup, tunnettu sukunimellään Kleerup on ruotsalainen levytuottaja, rumpali, ja jäsen ruotsalaisessa yhtyeessä The Meat Boys.


title: Kleerup

text: Hän on tehnyt kappaleita yhdessä mm. Robynin, Titiyon, Lykke Li:n ja Cyndi Lauperin kanssa.


title: Kosovon sosialistinen autonominen alue

text: Kosovon sosialistinen alue (serbokroaatiksi: "Socijalistička Autonomna Pokrajina Kosovo") oli autonominen sosialistinen alue osana Serbian sosialistista tasavaltaa vuodesta 1974 vuoteen 1990. Se on nykyisen Kosovon edeltäjä. Kosovon autonominen alue sai autonomian vuonna 1974.


title: Vojvodinan sosialistinen alue

text: Vojvodinan sosialistinen alue (serbokroaatiksi: "Socijalistička Autonomna Pokrajina Vojvodina" oli autonominen sosialistinen alue osana Serbian sosialistista tasavaltaa vuodesta 1963 vuoteen 1990. Alueen pääkaupunki oli Novi Sad. Vojvodinan autonominen alue sai autonomian vuonna 1963.


title: Burgasin alue

text: Burgasin alue () on Bulgarian alue maan kaakkoisosissa. Alue sijaitsee Mustanmeren rannikolla ja sillä on yhteinen raja Turkin kanssa. Alue on nimetty Burgasin, maan neljänneksi suurimman kaupungin mukaan. Burgasin alue on jaettu kolmeentoista kuntaan.


title: Varnan alue

text: Varnan alue () on Bulgarian alue maan itäosissa. Alue sijaitsee Mustanmeren rannikolla. Alue on nimetty pääkaupunkinsa Varnan mukaan. Varnan alueen pinta-ala on 3 819,5 km². Vuoden 2009 lopulla Varnan alueella asui 465 465 asukasta. Varnan alue on jaettu 12 kuntaan.


title: Dobritšin alue

text: Dobritšin alue () on Bulgarian alue maan koillisosissa. Alue sijaitsee Mustanmeren rannikolla. Alue on nimetty pääkaupunkinsa Dobritšin mukaan. Dobritšin alue on jaettu kahdeksaan kuntaan.


title: Laura Marling

text: Laura Marling (s. 1. helmikuuta 1990) on Hampshiressa, Englannissa syntynyt folk-laulaja-lauluntekijä. Hänen laululleen ovat ominaisia silmiinpistävät melodiat ja runolliset sanoitukset. Hänen debyyttialbuminsa "Alas, I Cannot Swim" ja toinen albuminsa "I Speak Because I Can" olivat ehdolla Mercury Musicissa vuonna 2008 ja hän voitti parhaana naisartistina palkinnon vuoden 2011 Brit Awardseissa.


title: Sysisiipi

text: Sysisiipi ("Phragmatobia luctifera") on siilikkäisiin kuuluva, tumma perhoslaji.


title: Sysisiipi

text: Sysisiipi on hyvin tumma perhoslaji. Etusiivet ovat yksiväriset ja lähes mustat. Takasiivet hieman vaaleammat, läpikuultavat, ja niiden takareunassa on keltainen laikku. Pää ja keskiruumis ovat mustat, mutta takaruumis on kirkkaankeltainen ja siinä on mustia täpliä. Siipiväli on 26–35 mm. Koiraat ovat naaraita kookkaampia.


title: Sysisiipi

text: Sysisiipi on keskieurooppalainen perhoslaji, joka on tavattu Pohjoismaissa vain kaksi kertaa: Tanskan Bornholmilla vuonna 2002 ja Suomessa Kirkkonummella vuonna 2004. Luontainen levinneisyys ulottuu Espanjasta Keski-Euroopan läpi Turkkiin, Kiinaan ja Japaniin saakka. Baltian maissa sysisiipeä tavataan paikoittain Viron, Latvian ja Liettuan rannikoilla.


title: Sysisiipi

text: Lentoaika on toukokuusta kesäkuulle ja myös ainoa Suomesta löytynyt yksilö oli lentänyt pyydykseen touko-kesäkuun vaihteessa


title: Sysisiipi

text: Baltiassa sysisiipi viihtyy lämpimillä ja kuivilla ruohikkomailla. Alpeilla sitä tavataan myös kosteammista ympäristöistä. Molemmat sukupuolet lentävät yöllä lähellä maanpintaa. Koiraat tulevat valolle naaraita helpommin. Naaras munii noin 100 munaa, ja toukat ovat täysikasvuisia elokuussa. Kotelo talvehtii.


title: Sysisiipi

text: Toukka syö mm. voikukkia ("Taraxacum"), keltanoita ("Hieracium") sekä ratamoita ("Plantago").


title: Lamu (kaupunki)

text: Lamu on kaupunki Lamun saarella Keniassa. Lamun vanha kaupunki kuuluu UNESCO:n maailmanperintöluetteloon. Lamun kaupungissa asuu 12 000 asukasta. Lisäksi siellä on yli 2000 aasia. Aaseilla kuljetetaan kaikki tarpeellinen kaupungin kapeilla kujilla. Koko saarella ei ole kuin viisi autoa: vedenkuljetusauto, jäteauto, paloauto ja kaksi ambulanssia, joista toinen on ihmisille ja toinen aaseille. Lamun kaupunki on kuuluisa talojen taidokkaasti kaiverretuista ovista. Kaupungin keskusaukiolla on vanha portugalilaisten rakentama linnoitus, joka on nykyään pahasti rapistunut.


title: Lamu (kaupunki)

text: Lamun kaupunki on Itä-Afrikan vanhimpia kaupunkeja. Sen kukoistusaika alkoi 1500-luvulla vilkkaana satamakaupunkina. Lamun talous perustui halpaan orjatyövoimaan. Sataman kautta kuljetettiin norsunluuta, sarvikuonojen sarvia, kilpikonnankuoria ja mangrovepuuta. Britit pakottivat Sansibarin luopumaan orjuudesta 1873. Lamu kuului tuolloin Sansibariin ja orjista luovuttiin myös siellä. Tämän jälkeen satamatoiminta hiipui.


title: O/OREOS

text: O/OREOS (Organism/Organic Exposure to Orbital Stresses) on yhdysvaltalainen CubeSat-satelliitti, joka painaa 5,5 kg. Sen kehittivät Small Spacecraft Division NASAn Ames Research Centerissä, ja sitä operoi Santa Claran yliopisto Kaliforniassa. Satelliitti laukaistiin 19. maaliskuuta 2010 Yhdysvaltain ilmavoimien satelliittilaukaisun mukana Orbital Sciences Corporationin Minotaur IV -raketilla Kodiakinsaarelta Alaskasta. Satelliitti toiminee kuusi kuukautta. Kyseessä on mikro-organismien säteilytystesti.


title: O/OREOS

text: Satelliitti on jatkoa Amesin biologisille kokeille avaruudessa GeneSat-1 ja PharmaSat.


title: Lamun saaristo

text: Lamun saaristo sijaitsee Kenian itärannikolla Intian valtameressä. Saariston suurimmat saaret ovat Lamu, Manda (saarella on lentokenttä), Pate (saarista suurin) ja Kiwayu (saarista kauimmaisin). Lisäksi Mandan vieressä on pieni saari Manda Toto.


title: Pate (saari)

text: Pate on saari Lamun saaristossa Kenian rannikolla Intian valtameressä. Se on suurin saariston saarista, ja sinne pääsee ainoastaan veneellä. Saarella olevat rauniot houkuttelevat paikalle turisteja.


title: Kupriitti

text: Kupriitti, CuO on kupari(I)oksidia, joka sisältää jopa 88,8 % puhdasta kuparia. Sitä voi esiintyä muodottomina massoina tai kiteinä. Tenoriitissa (CuO), harvinaisemmassa kuparin oksidissa, on vähemmän kuparia. Kupriitin kidejärjestelmä on kuutiollinen. Sen kiteet ovat kuution muotoisia, 8-puoleisia, 12-puoleisia tai jopa monimutkaisempia.


title: Kupriitti

text: Kiteet ovat läpinäkyviä tai -kuultavia, ja niissä on hehkuva tai metallinomainen loiste. Monet niistä ovat melko kauniita, joten keräilijät himoitsevat niitä.


title: Kupriitti

text: Kupriittikiteet ovat väriltään punaisia, joskus tummanpunaisia, ja joskus vihreän malakiittimineraalikuoren peitossa. Malakiitti saattaa korvata kupriitin vähitellen. Tätä kutsutaan pseudomorfismiksi. Kupriitti liukenee typpihappoon. Jos sitä pidetään liekin yllä, se sulaa ja muuttaa liekin vihreäksi. Jos hehkuvalle puuhiilelle asetetaan pieni kupriitinpalanen, kupriitti palaa ja jättää jälkeensä kuparihipun.


title: Kupriitti

text: Kalkantiitti on yksi kupriitin esiintymismuodoista. Se koostuu hienoista hiusmaisista punaisista kiteistä. Se on suojattava pölyltä, sillä pölyä on vaikea poistaa vaurioittamatta kiteitä.


title: Kupriitti

text: Kupriitin kovuus on Mohsin asteikolla vain 3½–4. Sitä on erittäin helppo raaputtaa taskuveitsellä.


title: Kupriitti

text: Kupriitilta puuttuu fluoresenssi.


title: Kiwayu

text: Kiwayu on saari Lamun saaristossa Kenian rannikolla Intian valtameressä. Se on kauimmaisin saariston saarista. Saari on sukeltajien ja snorklaajien suosima rauhallinen paikka.


title: Koo Ja-cheol

text: Koo Ja-cheol () (s. 27. helmikuuta 1989, Chungju, Pohjois-Chungcheong, Etelä-Korea) on eteläkorealainen jalkapalloilija. Ja-cheol pelaa nykyään saksalaisessa VfL Wolfsburgissa, jossa debytoi 2011. Sitä ennen Ja-cheol pelasi kotimaassaan Jeju Unitedissa. Hän on voittanut urallaan vuoden 2011 AM-kilpailujen parhaan maalintekijän tittelin ja samoissa kilpailuissa Aasian-mestaruus pronssia. Ja-cheol pelasi myös alle 20-vuotiaiden MM-kilpailuissa viisi ottelua.


title: Kosava

text: Kosava () eli Kossovo (, , ) on pikkukaupunki Ivatsevitšyn hallinnollisessa piirissä Brestin alueella Valko-Venäjän lounaisosissa. Maanteitse Kosava sijaitsee 14 kilometriä Ivatsevitšyn kaupungin luoteispuolella. Vuoden 2009 väestönlaskun mukaan kaupungin asukasluku oli 2 029.


title: Kosava

text: Pikkukaupungin tunnetuimpia nähtävyyksiä ovat Kosavan linna ja Tadeusz Kościuszkon synnyintalon paikalla toimiva museo. Nämä sijaitsevat runsas 2 kilometriä Kosavan keskustan luoteispuolella.


title: Kosava

text: "Kosavan linna" oli Puslowskin perheen palatsiksi 1800-luvun puolivälissä (1838–) retrogoottilaiseen tyyliin rakennettu näyttävä linnamainen kokonaisuus. Sittemmin raunioitunut rakennus on suosittu turistikohde ja sitä on viime vuosina restauroitu.


title: Kosava

text: Muun muassa Yhdysvaltain vapaussodassa linnoitustöistä vastaavana insinöörinä taistellut ja kenraaliksi kohonnut, sittemmin niin Yhdysvalloissa, Puolassa, Liettuassa kuin Valko-Venäjälläkin sankarina pidetty kenraali Tadeusz Kościuszko (1746–1817) syntyi aatelisperheeseen nykyisen Kosavan luoteispuolella sijainneessa talossa. Alkuperäisen talon mallin mukaan valmistui 2004 uusi, nykyään museona toimiva rakennus Kosavan linnan läheisyyteen.


title: Tom Cavanagh (jääkiekkoilija)

text: Thomas Garrett Cavanagh (24. maaliskuuta 1982 Warwick, Rhode Island, Yhdysvallat – 6. tammikuuta 2011 Providence, Rhode Island) oli yhdysvaltalainen jääkiekkoilija. Hän oli pelipaikaltaan keskushyökkääjä. Hän pelasi urallaan yhteensä 18 NHL-ottelua San Jose Sharksissa kausina 2007–2008 ja 2008–2009. Suurimman osan ammattilaisurastaan Cavanagh pelasi kuitenkin AHL:ssä, jossa hän teki yhteensä 286 runkosarjaottelussa tehopisteet 59+109=168. Cavanagh on vuonna 2006 perustetun AHL-joukkue Worcester Sharksin kaikkien aikojen eniten pisteitä tehnyt pelaaja tehtyään 202 runkosarjaottelussa tehopisteet 46+92=138.


title: Tom Cavanagh (jääkiekkoilija)

text: Cavanagh pelasi vuodet 1997–2000 Rhode Islandin lukiosarjoja Toll Gate Titansin joukkueessa. Kauden 2000–2001 hän pelasi vastaavaa sarjaa newhampshirelaisessa Phillips Exeter Academyssa. San Jose Sharks varasi Cavanaghin kuudennella kierroksella, 182. pelaajana . Vuodet 2001–2005 hän kävi Harvardin yliopistoa. Cavanagh oli kausina 2003–2004 ja 2004–2005 Harvardin jääkiekkojoukkueen paras pistemies ja hänet valittiin jälkimmäisenä kautena ECAC:n toiseen tähdistökentälliseen. Samana vuonna hänet palkittiin myös ECAC:n kauden parhaana puolustavana hyökkääjänä. Cavanagh voitti ECAC:n mestaruuden vuosina 2002 ja 2004.


title: Tom Cavanagh (jääkiekkoilija)

text: Cavanagh siirtyi kaudeksi 2005–2006 San Jose Sharksin organisaatioon. Hän pelasi koko ensimmäisen sopimuskautensa farmijoukkue Cleveland Baronsissa, AHL:ssä. Cavanagh pelasi runkosarjassa 62 ottelua. Kaudeksi 2006–2007 San Josen farmijoukkue muutti Worcesteriin. Cavanagh pelasi kauden kokonaan Worcester Sharksissa. Hän oli joukkueen sisäisen pistepörssin neljäs tehopisteillä 12+32=44. Cavanagh pelasi farmijoukkueessa vielä lähes koko kauden 2007–2008, jolloin hän oli Graham Minkin kanssa Worcester Sharksin toiseksi paras pistemies tehopisteillä 19+36=55. Cavanagh pelasi kauden aikana myös ensimmäisen NHL-ottelunsa 3. huhtikuuta 2008 Los Angeles Kingsiä vastaan ja antoi ottelussa syötön Joe Thorntonin maaliin. Hänen 36 sekunnissa saamansa syöttöpiste oli San Josen ennätys, sillä se oli joukkueen kaikkien aikojen nopein tulokkaan tekemä tehopiste.


title: Tom Cavanagh (jääkiekkoilija)

text: Cavanagh pelasi kaudella 2008–2009 17 runkosarjaottelua San Josessa ja teki tehopisteet 1+1=2. Hän teki NHL-uransa ensimmäisen ja ainoaksi jääneen maalinsa 28. maaliskuuta 2009 Phoenix Coyotesin maalivahtia Ilja Bryzgalovia vastaan. Kaudella 2009–2010 Cavanagh oli pelaamatta tammikuuhun 2010 asti, jolloin hän solmi vapaana agenttina pelaajasopimuksen AHL-joukkue Manchester Monarchsin kanssa. Hän pelasi siellä loppukaudesta 17 runkosarjaottelua tehopistein 3+5=8. Kaudella 2010–2011 Cavanagh pelasi AHL-joukkue Springfield Falconsissa ainoastaan viisi ottelua tehden yhden syöttöpisteen.


title: Tom Cavanagh (jääkiekkoilija)

text: Cavanagh löydettiin 6. tammikuuta 2011 kuolleena Providence Placen ostoskeskuksen parkkihallista. Cavanaghin isä Joseph kertoi Tomin kärsineen ennen kuolemaansa mielenterveysongelmista.


title: Tom Cavanagh (jääkiekkoilija)

text: Tom Cavanaghin isä Joseph Cavanagh on yksi Harvardin historian parhaista jääkiekkoilijoista. Hänen pikkuveljensä David Cavanagh ja serkkunsa John Cavanagh pelasivat vuosina 2006–2010 Providence Collegen joukkueessa.


title: Shamrock Rovers FC

text: Shamrock Rovers Football Club (iiriksi "Cumann Peile Ruagairí na Seamróige") on jalkapalloseura Dublinin kaupungista Irlannista. Joukkue pelaa Irlannin valioliigassa, korkeimmalla sarjatasolla.


title: Shamrock Rovers FC

text: Shamrock Rovers on Irlannin menestynein jalkapalloseura: se on voittanut 17 kertaa Irlannin mestaruuden ja 24 kertaa Irlannin cupin.


title: Tom Cavanagh

text: Tom Cavanagh voi tarkoittaa seuraavia henkilöitä:


title: Bobino

text: Bobino on konserttisali Pariisissa, 14. arrondissementissa. Bobinon entinen nimi on Theatre de Luxembourg. Siellä on esittänyt konsertteja muun muassa Josephine Baker, Barbara, Georges Brassens, Edith Piaf, Dalida ja Juliette Greco.


title: Louis Leplée

text: Louis Leplée (s. 7. huhtikuuta 1883, Bayonne – 6. huhtikuuta 1936 Pariisi) oli pariisilaisen Le Gerny's – kabareen omistaja. Hän löysi vuonna 1935 Édith Piafin kadulta, ja pyysi häntä esiintymään kabareessaan. Leplée antoi hänelle myös nimen ”La Môme Piaf”.


title: Louis Leplée

text: Leplée murhattiin kotonaan Pariisissa 6. huhtikuuta 1936.


title: Munakka

text: Munakka on kylä ja taajama Ilmajoella. Se sijaitsee Seinäjoen läheisyydessä ja ajomatkaa Seinäjoelle kertyy vain 10 minuuttia. Munakassa on on asukkaita vajaa 500.


title: Munakka

text: Kylässä on alakoulu, nuorisoseurantalo ja päiväkoti, jossa on opetusta myös esikoululaisille. Vuonna 1923 rakennettu nuorisoseuratalo on harrastus- ja kokoontumispaikka. Kylällä toimii useita aktiivisia seuroja ja yhdistyksiä, esimerkiksi Munakan urheilijat, Munakan nuorisoseura ja Munakan kylätoimikunta. Munakan pesäpallo- ja yleisurheilukenttä sijaitsee nuorisoseuratalon vieressä.


title: Munakka

text: Munakan eteläpuolella avautuu Ilmajoen Alajoen alava viljelymaisema, joka kuuluu Suomen valtakunnallisesti arvokkaisiin maisema-alueisiin.


title: Munakka

text: MTV3:n Putous-viihdeohjelman vuoden 2011 tuotantokauden sketsihahmokilpailun voittanut hahmo Munamies on kertonut asuinpaikakseen Munakan. Munakan nuorisoseuran pihassa oleva pieni vaja omistettiin hänelle.


title: David Skogman

text: David Skogman, nimi alun perin "Taave Mikkola" (10. marraskuuta 1840 Mouhijärvi – 26. toukokuuta 1867 Suodenniemi) oli suomalainen kansatieteilijä ja pappi.


title: David Skogman

text: Skogmanin vanhemmat olivat torppari Mikael Mikkola ja Saara Stiina Juhontytär. Hän pääsi ylioppilaaksi 1860, suoritti teologian erotutkinnon 1862 ja hänet vihittiin papiksi vuonna 1863, minkä jälkeen hän toimi väliaikaisena pappina useissa Satakunnan seurakunnissa. Viimeksi Skogman toimi vuodesta 1865 alkaen Suodenniemen pitäjänapulaisena.


title: David Skogman

text: Suomalaisen kirjallisuuden seuran stipendiaattina Skogman kiersi Satakunnassa vuonna 1861, keräten kansanperinnettä. Keruumatkansa tulokset hän julkaisi vuonna 1864 Suomi-kirjan kirjoituksessa "Kertomus matkoiltani Satakunnassa muisto-juttuja keräilemässä". Vuonna 1865 hän oli toistamiseen seuran apurahan turvin keräämässä perinnetietoa, mutta nyt Pohjois-Norjan ja Pohjois-Ruotsin suomalaisten keskuudessa. Matka sai sikäläisessä lehdistössä aiheettomasti valtiollisen leiman.


title: David Skogman

text: Skogmanin kuoltua vuonna 1867 keuhkotautiin tämän keruumatkan tulokset julkaistiin postuumisti vuonna 1870 Suomi-kirjassa keskeneräisenä kirjoitelmana "Suomalaiset Ruotsissa ja Norjassa".


title: David Skogman

text: Skogmanin puoliso vuodesta 1866 oli Emmy Fredrika Böcker (k. 1923).


title: Koreansalmi

text: Koreansalmi on salmi joka sijaitsee Etelä-Korean ja Japanin välillä. Salmi yhdistää Itä-Kiinanmeren ja Japaninmeren. Se rajoittuu pohjoisessa Korean niemimaan eteläpuolelle, ja etelässä Japanin lounaissaariin.


title: Koreansalmi

text: Japanissa Koreansalmi tunnetaan yleisemmin nimellä Tshushiman salmi. Tshushiman salmella saatetaan viitata myös tarkemmin Tsushiman saariston ja Japanin väliin jäävään salmeen.


title: Sirdaryon alue

text: Sirdaryon alue () on hallinnollinen alue Uzbekistanin itäosassa. Alueen pinta-ala on 4 276 neliökilometriä, ja vuonna 2009 siellä oli 708 400 asukasta. Alueen pääkaupunki on Guliston. Sirdaryon alue rajoittuu pohjoisessa Kazakstaniin, idässä Taškentin alueeseen, etelässä Tadžikistaniin ja lännessä Jizzaxin alueeseen. Se on saanut nimensä Syrdarjajoelta.


title: Via Campesina

text: Via Campesina on kansainvälinen maanviljelijöiden liike, johon kuuluu noin 150 järjestöä yli 70 maasta. Liikkeen piiriin kuuluu kaikkiaan noin 200 miljoonaa maanviljelijää Afrikasta, Aasiasta, Euroopasta sekä Pohjois- ja Etelä-Amerikasta. Via Campesina on itsenäinen, poliittisesti ja taloudellisesti riippumaton liike, joka ajaa ruokasuvereniteettia ratkaisuksi maatalouden ekologisiin ja sosiaalisiin ongelmiin. Ruokasuvereniteetti tarkoittaa oikeutta määritellä itsenäisesti kullekin alueelle parhaiten sopivat ruoan tuotannon, jakelun ja kulutuksen tavat huomioiden erilaiset ekologiset, sosio-ekonomiset ja kulttuuriset olosuhteet.


title: Via Campesina

text: European Coordination Via Campesina ECVC koordinoi Via Campesinan toimintaa Euroopassa. ECVC:n kuuluu 26 jäsenjärjestöä 18 Euroopan maasta. ECVC:n suomalainen jäsenjärjestö on Etelä-Suomen Luonnonmukaisen viljelyn yhdistys ESVY. Pohjoismaisia jäsenjärjestöjä on ESVY:n lisäksi kolme: Frie Bønder-Levende Land Tanskasta, Norsk Bonde-og Smabrukalag Norjasta ja NORDBRUK Ruotsista.


title: Surxondaryon alue

text: Surxondaryon alue () on hallinnollinen alue Uzbekistanin eteläosassa. Alueen pinta-ala on 20 099 neliökilometriä, ja vuonna 2009 siellä oli 2 054 400 asukasta. Alueen pääkaupunki on Termiz. Surxondaryon alue rajoittuu etelässä Afganistaniin ja Turkmenistaniin, idässä Tadžikistaniin ja lännessä Qashqadaryon alueeseen.


title: ECVC

text: European Coordination Via Campesina (ECVC) on eurooppalaisten perheviljelijöiden järjestö. Se on osa kansainvälistä Via Campesina liikettä. European Coordination Via Campesinaan kuuluu 26 jäsenjärjestöä 18:sta euroopan maasta. Suomesta järjestöön kuuluu Etelä-Suomen Luonnonmukaisen viljelyn yhdistys ESVY ry. Pohjoismaisia viljelijäjärjestöjä on mukana ESVY:n lisäksi kolme: Frie Bønder – Levende Land Tanskasta, Norsk Bonde - og Smabrukarlag Norjasta ja NORDBRUK Ruotsista.


title: ECVC

text: ECVC ajaa muutoksia Euroopan maatalouspolitiikkaan. Maatalouden elinvoimaisuuden turvaamisen keskeinen elementti on ECVC:n mukaan maataloustuotteiden hinnan nostaminen tasolle, joka vastaa niiden tuotantokustannuksia. Via Campesinan keskeinen teema on ruokasuvereniteetti, eli oikeus määritellä itsenäisesti kullekin alueelle parhaiten sopivan ruoan tuotannon, jakelun ja kulutuksen tavat huomioiden erilaiset ekologiset, sosio-ekonomiset ja kulttuuriset olosuhteet.


title: Esvy

text: Etelä-Suomen Luonnonmukaisen Viljelyn Yhdistys () on Uudenmaan ja Hämeen luomuviljelijöitä yhdistävä elin ja se on Luomuliiton ja European Coordination Via Campesinan ECVC:n:n jäsen. ESVYn toiminnan pääpaino on edunvalvonnassa. Lisäksi yhdistyksen tavoitteena on edistää luonnonmukaisesti tuotettujen elintarvikkeiden tuotantoa, tuntemusta ja käyttöä erityisesti Uudenmaan ja Kanta-Hämeen alueella.


title: Esvy

text: ESVY edustaa Suomessa kansainvälistä Via Campesina -liikettä, jonka keskeisenä teemana on ruokasuvereniteetti. ESVY perustettiin 1989, ja sen puheenjohtajina ovat toimineet Ensio Heikkinen, Esa Partanen, Jaakko Luukkonen, Pentti Mattila ja Jukka Lassila.


title: Ruokasuvereniteetti

text: Ruokasuvereniteetti tarkoittaa oikeutta määritellä itsenäisesti kullekin alueelle parhaiten sopivan ruoan tuotannon, jakelun ja kulutuksen tavat huomioiden erilaiset ekologiset, sosio-ekonomiset ja kultturiset olosuhteet. Ruokasuvereniteettikäsitteen on nostanut esille La Via Campesina liike. Via Campesina on itsenäinen, poliittisesti ja taloudellisesti riippumaton liike, joka ajaa ruokaomavaraisuutta (ruokasuvereniteettia) ratkaisuksi maatalouden ekologisiin ja sosiaalisiin ongelmiin. Suomesta liikkeeseen kuuluu Etelä-Suomen Luonnonmukaisen viljelyn yhdistys ESVY ry.


title: Betty Mars

text:
Betty Mars (synt. Yvette Baheux, 30. heinäkuuta, 1944 – 20. helmikuuta, 1989) oli ranskalainen laulaja ja näyttelijä. Hän osallistui Eurovision laulukilpailuun vuonna 1972, kappaleellaan
Comé-Comédie.


title: Betty Mars

text: Marsilla oli taloudellisia ongelmia, joten hän hyppäsi talonsa ikkunasta 31. tammikuuta, 1989. Hän kuoli kolme viikkoa myöhemmin, 20. helmikuuta, sairaalassa.


title: Ucides cordatus

text: Ucides cordatus on amerikkalainen taskurapulaji, joka elää mangroveissa. Sitä tavataan sekä Tyynenmeren että Atlantin rannikoilla, Atlantn puolella Yhdysvalloista Antilleille ja Brasiliaan asti. Se elää maahan kaivamissaan jopa 70 cm syvissä käytävissä.


title: Ucides cordatus

text: Brasilian pohjoisosissa tätä taskurapulajia kerätään ravinnoksi ja myyntiin. Säädetty alamitta on 6 cm:n kuorenleveys, jonka eläin saavuttaa joskus alle vuodessa, joskus vasta 6-10 vuoden iässä.


title: Agonaalinen rytmi

text: Agonaalinen rytmi (en. Agonal Rhythm tai Extreme Ventricular Bradycardia) on sydämen kammioista lähtöisin oleva hidaslyöntinen rytmi, jossa sydän sykkii alle 20 lyöntiä minuutissa. Agonaalisessa rytmissä kammioissa esiintyy paikallinen ektooppinen alue, joka lähettää supistumiskäskyä. Agonaalinen rytmi on yleensä asystolea edeltävä rytmi ja johtuu yleensä sydänlihaksen laajasta kuolemasta. Potilailla, joilla tavataan agonaalista rytmiä, se etenee nopeasti asystoleen ja sydänperäiseen kuolemaan.


title: Agonaalinen rytmi

text: Agonaalinen rytmi vähentää sydämen toimintaa niin paljon, että potilas menee tajuttomaksi heti rytmin alettua.


title: Agonaalinen rytmi

text: Agonaalinen rytmi hoidetaan asystolen ohjeilla, eli aloitetaan painelu-puhalluselvytys ja annetaan adrenaliinia verenkiertoon.


title: Forssan Sanomat

text: Forssan Sanomat oli Forssassa vuosina 1904–1907 ilmestynyt sanomalehti.


title: Forssan Sanomat

text: Lehden perustivat Forssan yhteiskoulun rehtori Jooseppi Sajaniemi sekä samassa koulussa opettajana toiminut Santeri Nuorteva. Lehteä julkaistiin aluksi nuorsuomalaisessa hengessä, mutta vuoden 1905 suurlakon jälkeen lehti siirtyi tukemaan sosialismia. Lehden kannatus ei ollut kuitenkaan kovin vahvaa, ja suunnanmuutos karsi vanhoja lukijoita ja ilmoittajia. Helmikuusta 1907 lähtien lehteä julkaistiin nimellä "Yhdenvertaisuus", mutta sekään ei menestynyt, ja lehden julkaiseminen loppui saman vuoden heinäkuussa.


title: FLIR-järjestelmä

text: FLIR-järjestemä (FLIR = "Forward Looking Infrared") on lämpökameratekniikka, jota käytetään yleisimmin erilaisissa sotilaskäyttöön suunnitelluissa ajoneuvoissa, helikoptereissa tai sotalaivoissa.


title: Nikita (vuoden 2010 televisiosarja)

text: Nikita on yhdysvaltalainen toiminta-draamasarja, joka alkoi Yhdysvalloissa The CW -kanavalla 9. syyskuuta 2010. The CW on esittänyt ensimmäisen tuotantokauden ja on ilmoittanut uusivansa sarjan toiselle kaudelle. Sarjan päätähtenä on Maggie Q:n esittämä karkuteille lähtenyt salamurhaaja Nikita, joka aikoo kukistaa hänet pettäneen työnantajansa. Sarja perustuu ranskalaiseen elokuvaan "Tyttö nimeltä Nikita" (1990), sen uudelleenfilmatisointiin "" ("Point of No Return", 1993) ja alkuperäiseen televisiosarjaan "Nikita" ("La Femme Nikita", 1997).


title: Nikita (vuoden 2010 televisiosarja)

text: Nikita oli kaduilla elävä nuori, joka päätyi vankilaan. Jaosto-niminen salainen järjestö, joka värvää ongelmissa olevia nuoria salamurhaajiksi ja vakoojiksi, lavasti Nikitan teloituksen ja koulutti tämän agentikseen uskotellen omaavansa hyvät tarkoitusperät. Kun Nikita sai tietää totuuden, hän pakeni ja vannoi tuhoavansa Jaoston. Nyt hänellä on apunaan rankan lapsuuden kokenut Alex, joka liittyy myyräksi Jaostoon. Kaksikko pyrkii kaatamaan Jaoston operaatio kerrallaan ja samalla hankkimaan lisää liittolaisia puolelleen.


title: Duck Sauce

text: Duck Sauce on yhdysvaltalais-kanadalainen DJ-kaksikko, jonka jäseniä ovat Armand Van Helden ja A-Trak.


title: Duck Sauce

text: Vuoden 2010 kesällä Duck Sauce julkaisi kappaleen "Barbra Streisand", nimettynä samannimiselle laulajalle (Barbra Streisand). Kappaleen New Yorkissa kuvatulla musiikkivideolla esiintyy useita tunnettuja muusikkoja, tuottajia, DJ:tä, sekä Barbra Streisand -imitaattori.


Maassa maan tavalla : maahanmuuttokritiikin lyhyt historia on Milla Hannulan vuonna 2011 ilmestynyt kirja. Kirja kertoo suomalaisesta maahanmuuttokritiikistä poliittisena puheenaiheena. Hannula käsittelee myös kansallismielistä Suomen Sisu -järjestöä ja Hommaforumia.


title: Maassa maan tavalla : maahanmuuttokritiikin lyhyt historia

text: Valtiotieteiden maisteri Milla Hannula (s. 1974) on toiminut tutkijana ja toimittajana. Hannula oli itse mukana Suomen Sisun toiminnassa parin vuoden ajan vuosituhannen vaihteessa. Hannula kertoo olleensa miesvaltaisen järjestön kanssa eri mieltä monista asioista, etenkin naisasiasta, mikä sai hänet irtaantumaan järjestön toiminnasta. Hän kuitenkin arvostaa edelleen järjestön toimintaa.


text: Hannula käsittelee maahanmuuttokriittisiä puheenvuoroja, joita ovat esittäneet muun muassa Keijo Korhonen, Kari Rajamäki, Eero Paloheimo ja Jussi Halla-aho. Hannulan haastattelussa Korhonen sanoi pitävänsä maahanmuuttokriittisen liikkeen syntymistä luonnollisena asiana. Hänen mukaansa vastaavaa on tapahtunut kaikissa maissa, joihin on alkanut suuntautua merkittävää maahanmuuttoa.


text: "Aamulehden" arvostelija Matti Mörttinen kirjoittaa, että maahanmuuttokriitikot ”saavat [kirjassa] sankarin viitan ylleen. He katsovat käyneensä taistelua niin sanottua poliittista korrektiutta ja sananvapauden rajoituksia vastaan. Tämä urhoollinen kamppailu on käyty pääasiassa kirjoittamalla nimimerkin takaa internetin keskustelufoorumeille mielipiteitä monikulttuurisuutta, liberalismia ja suvaitsevaisuutta vastaan.” Mörttinen nostaa esiin kohdan, jossa Hannula kuvaa internetkirjoittaja Seppo Lehdon saaman yli kahden vuoden ehdottoman vankilatuomion törkeistä kunnianloukkauksista, kiihottamisesta kansanryhmää vastaan ja uskonrauhan rikkomisesta kohtuuttomaksi. Hannula kuvaa Lehdon olevan ”maahanmuuttokriittinen mutta ennen kaikkea uskomaton showmies, joka onnistuu aina ylittämään hyvän maun rajat ja jonka tarkoitusperät eivät tavallisille ihmisille aukea”. Arvostelijan mukaan tästä ”voivat olla jonkin verran toista mieltä ne, jotka joutuivat Lehdon nettiväärennösten ja viestintäterrorin kohteiksi jopa vuosikymmenten ajan”.


text: "Turun Sanomiin" kirjan arvostelleen Risto Laakkosen mukaan kirja on ansiokas siinä, että se antaa kasvot maahanmuuttoon kielteisesti tai varauksellisesti suhtautuville suomalaisille ja heidän muodostamilleen ryhmille. Kirjan suurimpana puutteena Laakkonen pitää sitä, että siinä siirretään nykyaikaan heimoajatteluaatteen ja rotupuhtauden yhdistelmiä. Laakkosen mukaan kirjoittaja on selvästi innoittunut Euroopan äärioikeistolaisista liikkeistä. Tähän on lisäksi yhdistetty ”Isänmaallisen kansanliikkeen IKL:n, Akateemisen Karjala-seuran AKS:n ja heimoajattelun kaipuu”. Laakkonen sanoo olevansa Hannulan kanssa samaa mieltä siitä, että Suomessa ”aivan liian kevyesti leimataan rasisteiksi ihmisiä mielipiteittensä johdosta”.


text: "Agricola"-historiasivuston arvostelijan Jussi Jalosen mukaan kirja ”tekee jo johdannossaan selväksi olevansa etupäässä mainitun poliittisen liikkeen nostalginen ylistyslaulu ja sortuu säännöllisesti tahattoman koomiseen paatoksellisuuteen”. Jalonen arvostelee sitä, että Hannula nimittää isänmaallisiksi ”vähemmistöjen halventamisessa kunnostautuneita tahoja”. Muukalaispelon ylevöittämisen lisäksi tähän sisältyy oletus, että kieltäytyminen tämän näkemyksen kannattamisesta merkitsisi vastaavasti ehkä epäisänmaallisuutta. Käsitteen 'kansallismielinen' sijasta Jalonen käyttäisi sanaa 'äärikansallinen' kuvaaman kirjan toimijoita. Jalosen mielestä kirjoittajan olisi pitänyt käsitellä syvemmin maahanmuuttokriittisen liikkeen jäsenten ulkomaisista julkaisuista saamia vaikutteita sen sijaan, että esittelee liikkeen ”antikommunismin ja valkoisen Suomen perintönä”. Jalosen mielestä maahanmuuttokriittinen internetvaikuttaminen ”nojaa paljolti provokaatioihin ja kyseenalaisen informaation levittämiseen”, joten aihetta kannattaisi käsitellä propagandan tutkimuksen näkökulmasta. Sen sijaan Hannula ”ottaa maahanmuuttokriittiset väitteet sellaisenaan ja kyseenalaistamatta”. Jalosen mielestä kirjassa olisi voitu myös mainita Muutos 2011 -puolueen entisen puheenjohtajan Juha Mäki-Ketelän huomautukset maahanmuuttokriittisessä liikkeessä vaikuttavista ”rasistisista aineksista” sekä kunnanvaltuutettu James Hirvisaaren blogikirjoituksistaan saama syyte kiihotuksesta kansanryhmää vastaan.


text: Jussi Halla-aho esittää Homma-foorumilla, että kirjassa kerrotaan totuus Sisusta ja sisulaisista ja jatkaa: ”Koska totuus kuitenkin on liian tylsä, kyseinen opus ei kelpaa lähdeviitteeksi Sisua käsitteleville tietokirjailijoille.” Maahanmuuttokriittisen filosofi Jukka Hankamäen mukaan Hannula on kirjassaan perustellut tyydyttävästi, miksi maahanmuutto ja monikulttuurisuus eivät ole välttämättä hyväksi.


text: Juha Sihvola huomauttaa Helsingin Sanomien arvostelussa, että ”harvassa ovat ne yhteiskunnat, joissa kansanryhmän leimaaminen murhaajiksi ja raiskaajiksi hyväksytään sananvapauden nimissä, mutta Hannulan mielestä rasismituomio oli maahanmuuttoa vastustavien mielipiteiden syrjintää”. Sihvolan mukaan kirja osoittaa, että ”maahanmuuttokritiikki” on muukalaisvihamielisyyden ja kansanryhmien yleistävän leimaamisen eli rasismin kaunisteleva nimitys.


text: "Etelä-Saimaan" Jussi Kämäräisen mukaan kirja ei toimi tutkimuksena tai historiana, mutta ei sitä sellaiseksi ole kirjoitettukaan. Arvostelu maahanmuuttovastaisia kohtaan jää vähäiseksi, ja toiminta esitetään ennen kaikkea sananvapauskysymyksenä. Internetin palstojen rasismiin viitataan, mutta vähäisenä ilmiönä. Maahanmuuttokriittisten painotukset näkyvät selvästi tekstistä, käytettyä kieltä myöten.


text: Jussi K. Niemelä kirjoittaa "Humanisti"-lehdessä, että ääriajattelijat pyrkivät oikeuttamaan näkemyksensä enemmistön näkemyksenä ja ristiriitaisesti pyrkivät myös saamaan kannatusta esittäytymällä sorrettuna vähemmistönä. Suomen Sisun ohjelman ero natsismiin on se, että juutalaisten asemesta syntipukin roolin saavat muslimit. Sisun periaateohjelmassa mainitaan termi ”kansansielu”, siinä missä kansallissosialisti Alfred Rosenberg puhui ”rotusielusta” ja orgaanisesta yhteisöstä.


title: Henry Hathaway

text: Henry Hathaway (oik. Henri Leonard de Fiennes, 13. maaliskuuta 1898 – 11. helmikuuta 1985) oli yhdysvaltalainen elokuvaohjaaja ja -tuottaja.


title: Henry Hathaway

text: Toimittuaan aiemmin näyttelijänä ja apulaisena Hathaway aloitti ohjaajana 1930-luvun alkupuolella sarjalla Zane Grey -filmatisointeja, joissa pääosassa oli Randolph Scott. Elokuvissa "Ikuinen liekki" ja "Bengalin sankarit" pääosaa näytteli Gary Cooper. Vuodesta 1942 Hathaway työskenteli Twentieth Century Foxilla ja ohjasi useita film noir -elokuvia sekä muun muassa Marilyn Monroe -elokuvan "Niagara". Hathaway ohjasi 1960-luvulla John Wayneä elokuvissa "Alaskan hurjapäät", "Areenan hurjapäät", "Voittamattomat veljekset" ja "Kova kuin kivi".


title: Nikita

text: Nikita on pääasiassa venäläinen ja makedonialainen miehen, joskus naisenkin etunimi. Nimi on muunnos kreikkalaisesta nimestä Niketas, joka on johdettu kreikan kielen "voittoa" tarkoittavasta sanasta νικη ("nike").


title: Nikita

text: Suomessa nimi Nikita on Väestörekisterikeskuksen tietojen mukaan annettu huhtikuuhun 2018 mennessä 849 miehelle ja noin 160 naiselle. Suurin osa heistä on syntynyt vuoden 1980 jälkeen.


title: Andreas Aigner

text: Andreas Aigner (s. 24. syyskuuta 1984 Leoben) on itävaltalainen ralliautoilija. Hän kilpaili ensimmäisen kerran WRC-sarjassa vuonna 2005 neljässä kilpailussa saavuttamatta pisteitä. Vuonna 2006 hän kilpaili 10 kilpailua Skodalla saavuttaen kolme pistettä Saksan rallissa, jossa sijoittui kuudenneksi. Vuonna 2007 Aigner kilpaili PWRC-sarjassa sijoittuen sijalle 13. Vuonna 2008 Aigner voitti PWRC-luokan kilpailun Argentiinan rallissa, Akropolis-rallissa ja Turkin rallin voittaen PWRC-sarjan mestaruuden. WRC-sarjassa hän saavutti yhden pisteen juuri Argentiinan rallista.


title: Johan Lewis & Korjaa Bois

text: Johan Lewis & Korjaa Bois oli suomalainen valenimillä esiintyneiden teatteriopiskelijoiden huumori-rock-yhtye, joka julkaisi yhden albumin Love Records -levymerkillä.


title: Kyrklund

text: Kyrklund on muun muassa seuraavien henkilöiden sukunimi:


title: Ulli Kyrklund

text: Ulli Kyrklund (o.s. Leván 19. syyskuuta 1927 – 13. tammikuuta 2011) oli suomalainen valokuvaaja, joka erikoistui ruokakuvaukseen.


title: Ulli Kyrklund

text: Kyrklundin tytär on kouluratsastaja Kyra Kyrklund.